Муносабат майдони 07 March 2019 15:59 117\nЯқинда таҳририятимизга Жиззах вилояти Бахмал тумани Жиллибулоқ қишлоғида истиқомат қилаётган педагог Абдували Жўриповдан мурожаат келиб тушди. Мактубда баён қилинишича, у 2014 йили Қирғиз давлат жисмоний тарбия ва спорт академиясини “Жисмоний тарбия ва спорт” мутахассислиги бўйича тамомлаган. 2018 йил 15 ноябрда эса олган ихтисослиги бўйича дипломини нострификация қилиш учун ҳужжат топширган. Бироқ эксперт комиссияси салбий хулоса бериб, ностификациялашни рад этган. Бунга ҳуқуқий асос сифатида “Ўзбекистон Республикасининг мазкур таълим йўналиши бўйича амалдаги давлат таълим стандарти ва ўқув режаларига мос келмаганлиги, ўқув режасида фанлар ҳажми ва соатлар миқдорида 55 фоиздан кўп тафовут мавжудлиги, таълимнинг меъёрий муддати Ўзбекистон Республикасида белгиланган муддатдан бир йил камлиги, бир нечта мутахассислик фанлари мутлақо ўқитилмаганлиги” каби сабаблар кўрсатилган.\nЭксперт комиссияси педагогнинг ҳужжатларини пухта ўрганиб чиққанига шубҳа йўқ. Бироқ Абдували Жўрипов бошқа бир тарафдан таажжубини яшира олмаяпти; худди ўзи каби Қирғиз давлат жисмоний тарбия ва спорт академиясини 2011 йили битирган ҳамкасби Дилмурот Тожибоевнинг диплом нострификацияси айни шу комиссия томонидан воқеадан бир кун ўтиб (16.11.2018 йил)\nБу ўринда мурожаатга сиртдан кўз ташлаган ҳар бир киши “Ҳойнаҳой, ўз ҳамкасбини кўра олмаяти, ғайирлиги бор экан” қабилидаги гумонга бориши табиий. Аслида ҳам шундаймикан?\nЖараённинг жилови қай тарафдалигига аниқлик киритиш, воқеликнинг тўкис-тугал сабабларини аниқлаш ниятида мухбиримиз Бахмал туманига бориб, журналистик суриштирув ўтказди.\nСиз азиз муштарий мақолани қуйида ўқийсиз, бироқ олдиндан шуни таъкидлашни истардикки, бир мурожаат сабаб юртимизнинг олис тоғ қишлоғидаги умумтаълим мактабининг бошқа\nкамчиликлари ҳам бўй кўрсатди, хос ибора билан айтганда, дардхалтанинг чоки сўкилиб, муаммолар дувиллаб тўкилди.\nМаълум бўлишича, асосий муаммо – педагог кадрлар танқислигида экан! Бир томондан қарасак, четдан кадр жалб қилишга ҳам ҳожат йўқдек, аслида. Маҳаллий кадрлар-ку бор, аммо баъзилари дипломини нострификация қилишолмай ҳалак. Очиғи, ҳатто пойтахтимиздаги мактабларда ҳам шу янғлиғ кўнгилсиз манзара кузатилаётган бир шароитда чекка қишлоқдаги олий маълумотли кадрларнинг ишсиз қолаётгани дилни хижил қилмай қўймайди, албатта.\nУмид шулки, мақолада тилга олинган жиҳатларга Халқ таълими вазирлиги ҳамда Вазирлар Маҳкамаси ҳузуридаги Давлат тест маркази мутасаддилари эътибор қаратишади, таълим\nфидойилари тараф туришади. Зеро, шу жойда халқимизнинг “Юкни ё туянинг ёнига, ё туяни юкнинг олдига элтиш керак” деган топилдиқ нақлини яна бир карра эслаш ўринли.\n“Ранг кўр – ҳол сўр”\nҲам маънан, ҳам жисмонан етук, билимли, касб-ҳунарли, баркамол авлод тарбияси юртимизда давлат сиёсати даражасига кўтарилган. Агар таълим тизимидаги бирор ўқув маскани бугунги замон талаблари даражасида эмас экан, бунга унинг чекка ҳудудларда жойлашгани эмас, балки мутасадди шахсларнинг бепарволиги ёки масъулиятсизлиги сабаб, деб бемалол айтиш мумкин.\nЖиззах вилоятининг Бахмал туманида айни пайтда 79 та таълим муассасаси фаолият олиб бормоқда. Шулардан бири ихтисослаштирилган давлат умумтаълим мактаби бўлса, яна бири “Баркамол авлод” болалар маркази ҳисобланади. Тумандаги таълим соҳасининг ўзига хос жиҳатларидан яна бири – 7 та умумтаълим мактабида ўқув жараёни қирғиз тилида олиб борилади. Мазкур билим масканларида жами 333 нафар педагог 2 325 нафар ўқувчига таълим-тарбия бериб келмоқда. Информатика, кимё ва бошқа фанларни ўқитиш учун 9 нафар малакали педагогга эҳтиёж сезиляпти.\nТумандаги қирғиз тилида ўқитиладиган 22-умумтаълим мактабининг бир кунлик фаолияти билан танишиш жараёнида бахмаллик ёш ўқувчилар спорт, санъат, фан ва бошқа соҳаларда сезиларли ютуқларни қўлга киритаётгани, бу муваффақиятларнинг янада кўпайишига эса ечимини кутаётган бир қатор муаммолар тўсқинлик қилаётганига гувоҳ бўлдик.\nМазкур таълим масканида Бахмал тоғлари этагида жойлашган Қорасув, Жиллибулоқ, Оқмула, Қоронғисой қишлоқларида истиқомат қилувчи аҳолининг 276 нафар фарзанди таҳсил олади. Мактабнинг қўшни қишлоқларда бошланғич синфлар учун мўлжалланган иккита филиали ҳам мавжуд. Мазкур қишлоқлар тоғолди ҳудудида жойлашгани боис қиш кунлари бошқа ҳудудлардан 5-10 даража совуқ, ёз кунлари 5-10 даража салқин бўлиши табиий ҳол. Баҳор бу ерларга вилоятдаги дашт ҳудудларга қараганда 15-20 кун кечроқ ташриф буюради. Шунинг учун мактаб ҳовлисида бу йил анчагина соғинтириб қўйган оппоқ қорни кўриб, хурсанд бўлган эдик. Бироқ мактаб биносига кириб, қалин кийимларда қунишиб, қалтираб ўтирган ўқувчиларни кўриб, хурсандлигимиздан асар ҳам қолмади. Маълум бўлишича, иситиш тизими яхши ишламаслиги сабабли таълим маскани бутун қиш давомида ёлчитиб иситилмаган. Совуқ ҳаво эпкинидан ҳамон эт жунжикадиган бундай синф хоналарида бутун қиш бўйи ўқувчилар қандай қилиб таълим олишган-у, фидойи ўқитувчилар уларга қандай қилиб таълим беришган, ҳайронмиз. Одатдагидек, мактаб кутубхонаси аҳволи билан қизиқамиз. Нурхона дейишга тил айланмайдиган чоғроққина хона.\n– Ўқиш, дарс қилиш учун стол-стул, компьютер жиҳозлари умуман йўқ. Ўн дақиқа ўтирган одам албатта касал бўлиши тайин, – деб изоҳ беради кутубхона мудири Абдуғаффор Жўрипов.\nБошқа синф хоналарида ҳам аҳвол кутубхонадан яхши эмас. Адабиёт ўқитувчиси 11-синфларга лаборатория хонасида дарс ўтмоқда. Чунки мактабда 3 та синфхонага стол-стул, доска каби ўқув жиҳозлари етишмас экан.\n– Бу ҳақда бир неча марта мутасадди ташкилотларга ёзма равишда мурожаат қилганмиз, – дейди мактаб хўжалик ишлари мудири Ёҳё Абдиев. – Ёрдам қилишга ваъда беришган. Айтишларича, мактабимиз таъмири 2020 йил давлат дастурига киритилганмиш.\n– Демак, келгуси қишда ҳам болалар совуқ хоналарда таълим олишадими, деган саволимизга ҳамсуҳбатимиз: “Биз кичкина одаммиз, у ёғини раҳбарлар билади-да”, деб елка қисиб қўя қолди.\nЯқиндагина мактаб директори вазифасини бажаришга киришган Бошман Тожиқуловни суҳбатга тортамиз. “Ҳозир керакли ҳужжатларни тайёрлаяпмиз. Иситиш тизими таъмирига 5 миллион атрофида маблағ керак. Насиб қилса, бу муаммони шу йилдан қолдирмай ҳал қиламиз”, – дейди раҳбар.\nМактаб ўқувчиларига юзланамиз.\n– Биз ҳам телевизорда кўрсатилаётган, газеталарда мақтаб ёзилаётган мактаблардагидек шароитда ўқишни хоҳлаймиз, – дейди 11-синф ўқувчиси Умида Яхшибоева. — Бироқ аҳвол кўриб турганингиздек яхшимас. Буниси ҳали ҳолва. Бутун қиш бўйи ишлаб чиқариш таълимида тикувчилик мутахассислигини ўрганиш учун тўрт-беш километр узоқликдаги қўшни мактабга қатнадик. Тўғриси, совуқ кунлари ҳар доим ҳам тўлиқ боролмадик.\n– Мен бу йил мактабни тугатиб, тиббиёт академиясига кирмоқчи эдим. Бироқ мактабимизда кимё ўқитувчиси йўқ, – дейди яна бир ўқувчи.\nМутахассис анқонинг уруғи эмасдир\nЁшларга замон талаблари асосида таълим-тарбия бериш учун тўкис шарт-шароитлар билан бирга малакали мутахассисларга ҳам зарурат сезилиши сир эмас. Мазкур мактабда 41 нафар педагог ва ходимлар фаолият олиб бормоқда. Уларнинг 35 нафари олий маълумотли, 6 нафари ўрта махсус маълумотга эга.\n– Қирғиз давлат университетининг қирғиз филологияси факультетини тугатганман, – дейди мактаб директорининг маънавий-маърифий ишлар бўйича ўринбосари Акром Қорабеков. – Қайта нострификациядан ўтиб, фаолиятимни давом эттиряпман. Нафақат бизнинг мактабга, балки қирғиз тилидаги қўшни мактабларга ҳам бошланғич таълим, қирғиз тили ва адабиёти, умуман, бошқа йўналишлар бўйича олий маълумотли мутахассислар жуда зарур.\nМаълум бўлишича, ён-атрофда яшайдиган кўплаб ёшлар турли соҳалар қатори педагогика йўналишида ҳам қўшни Қирғизистон Республикасида таҳсил олиб қайтишган экан. Бироқ барчаси айни пайтда ўз соҳаси бўйича ишлаш имкониятига эга эмас. Мисол учун, Соҳиба Умарова Қирғиз давлат университетини “Бошланғич таълим методикаси” мутахассислиги бўйича аъло баҳоларга битирган. Университетни тамомлагандан кейин икки йил давомида Бишкек шаҳрида бошланғич синфларга дарс берган. Дипломини нострификация қилиш учун жўнатган ҳужжатлари эксперт комиссиясининг “Ўзбекистон Республикаси давлат таълим стандартлари ва ўқув режасига мос келмагани (Ўзбекистон Республикасининг мазкур таълим йўналиши бўйича амалдаги таълим стандарти ва ўқув режасига мос келмаганлиги, ўқув режада фанлар ҳажми ва соатлар миқдорида 55 фоиздан кўп тафовут мавжудлиги, таълимнинг меъёрий муддати Ўзбекистон Республикасида белгиланган муддатдан бир йил камлиги, бир неча мутахассислик фанлари мутлақо ўқитилмаганлиги) сабабли нострификацияга тавсия этилмади, деган хулосаси билан қайтиб келган.\n– Ўзбекистонда ўқиш муддати 4 йил, Қирғизистонда эса 3,5 йил. Бир йил кам, деган хулоса қаердан келди, 55 фоиз тафовут қаердан келди, тушунмадим, – дейди Умида. – Ахир мен бевосита қирғиз тилида фаолият олиб борадиган мактабларнинг бошланғич таълим методикаси бўйича мутахассисликка ўқиганман-ку! Энди шунча олган билимим, кетказган вақтим ҳавога учадими? Жуда бўлмаса малака ошириш ёки қайта тайёрлаш курсларига тавсия беришсаям майли эди. Бироқ айнан қирғиз тили ва адабиёти, қирғиз тилида ўқитиладиган мактабларнинг бошланғич синф ўқитувчилари учун малака курсларининг ўзи йўқ экан.\nЎқитувчилар малакасини ошириш, таълимга замонавий педтехнологияларни жорий этишга катта эътибор қаратилаётган бир пайтда бу жиҳат нега назардан четда қолмоқда?\nАбдували Жўрипов узоқ йиллар мактабда ўқитувчилик қилган таниқли педагог Турсунқул Жўриповнинг фарзанди. У ҳам ота касбини давом эттириш мақсадида олдин педагогика касб-ҳунар коллежини тугаллаб, бир йил қадрдон мактабида фаолият олиб борди. 2011 йили Қирғиз давлат жисмоний тарбия академиясида ўқишини давом эттиришга киришди. Ўрта махсус маълумотга эга бўлгани боис қўшни давлат академиясида уч йил сабоқ олиб, олий маълумот эгасига айланганида унинг қанчалик қувонганини тасаввур қилиш мумкин. Лекин эрта севинган экан. Унинг ҳам ҳужжатлари эксперт комиссияси томонидан худди Соҳиба Умаровага берилган жавобга ўхшаб қайтиб келди.\nАжабланарлиси, Қирғизистон давлат жисмоний тарбия ва спорт академиясини 2011 йили битирган Дилмурот Тожибоевнинг ҳужжатлари комиссия томонидан нострификация қилишга рухсат берилганини қандай изоҳлашни билмадик. Билсак, Дилмурот ҳам, Абдували ҳам бир хил фанлардан имтиҳон топширган экан. Бир хил муддатда олий ўқув юртини тамомлашган. Янада аниқроғи, 2014 йили ўқишни тугатган Абдувалининг ўқув соатлари 2011 йил битирувчиси Дилмуротникига қараганда 254 соат кўп.\n– Қуда-андали, тўй-маъракаси бир халқмиз. Асрлар давомида қон-қардош бўлиб яшаб келяпмиз. Қирғизлар ўзбекларни “оғам” деса, ўзбеклар қирғизларни “жигарим” деб бағрига босади. Президентимизга минг раҳмат. Мана, чегараларимиз очилиб, қон-қардошларнинг борди-келди қилишига, тадбиркорларимизнинг ҳамкорлигига, санъат ва маданият ходимларининг узвий алоқасига кенг йўл берилмоқда. Ўзбекистонда қирғиз миллатига мансуб аҳолининг ўз она тилида таълим олиши учун катта шарт-шароитлар яратилган. Афсуски, сиз юқорида тилга олган тушунарсиз ҳолатлар ҳам йўқ эмас, – дейди фахрий педагог Турсунқул Жўрипов. – Қўшни қишлоқларда ҳам шу каби ҳолатларга бир неча бор дуч келдим. Республикамиздаги мутасадди ташкилотлар узоқ йиллардан буён кўпчиликни сарсон қилаётган масалага аниқлик киритиб, ечимини топишса, кўп маъқул иш бўларди. Ахир гап келажагимиз бўлган ўғил-қизларимизнинг таълим-тарбияси ҳақида кетяпти. Таълим-тарбияда эътиборсизлик, қунтсизлик, ёшларимизга етарлича билим беришга имконият бўла туриб, ундан фойдаланмаслик салбий оқибатларни келтириб чиқариши ҳеч гап эмас.\nФахрий педагогнинг куюнганича бор. Мазкур муаммолар туман ёки вилоят миқёсида эмас, республика даражасида ечилиши лозим. Чунки нафақат Бахмал туманида, балки бошқа кўплаб туманларимизда ўқиш қирғиз тилида олиб бориладиган мактаблар кўп. Юқоридаги муаммолар уларга таалуқли эмас, дея кафолат бериб бўлмайди.


Асосий - www.tax-ps.com\nСолиқларни кам тўлаш - ҳуқуқбузарлик, кераклиси - Сизнинг мажбуриятингиз. Сизни бизнесингизга солиқ маслаҳат бериш. Нозик билим ва кўп йиллик иш тажрибасига асосланган кенг катор хизматлар ва профессионал ёндашув.\nСолиқ солиш – давлатнинг бюджетини асосий даромадини ташкил этувчиси бўлиб ва шунинг учун солиқ идоралари томонидан доим назоратда туради. Лекин, энг мурраккаб соҳалардан бири бўлиб, унда хилма-хиллиг ва адашмовчилик мавжуд.\nҚонунчиликнинг айрим низомларининг зиддиятларидан келиб чикиб солиқ инспекторлар томонидан асоссиз талаблар қилинмоқда...\n«TAX PLANNING SERVICES» Солиқ маслаҳатчилари ташкилоти МЧЖ солиқ маслаҳатининг қуйидаги йўналишлари бўйича хизмат кўрсатади:\n- барча иқтисодий соҳадаги корхона ва ташкилотлар (шу жумладан Ўзбекистон Республикаси норезидентлар ва доимий муассасалар), хамда жисмоний шахсларга маслаҳат бериш;\n- халқаро солиқ солиш ва трансферт нархнинг ҳосил бўлишида;\n- қўшиб юборилиши ёки қўшиб олинишига оид битимларда.\nАйрим масалалар бўйича маслаҳат ва тавсиялар ишлаб чиқаради:\n- солиқларни ҳисобланиши ва бюджетга тўланишида;\n- тузилган битимларни солиққа тортилишида;\n- солиқ имтиёзларни қўлланишида;\n- мураккаб ва ностандарт вазиятларда;\n- солиққа оид жиноятни таъқиб қилинишида.\nМақбул солиқ хулқини ишлаб чиқаради:\n- жорий ҳисоб тизимига баҳо бериш;\n- корхонанинг солиқ стратегиясини ишлаб чиқиш;\n- солиқ тўловларни оптималлаштириш;\n- солиқ таваккалчиликни прогнозлаштириш;\n- солиқ режалаштириш;\n- корхонанинг молиявий мажбуриятларидан келиб чиққан ҳолда солиқ ва мажбурий тўловларни ҳисобланишини назорат қилиш;\n- шартноманинг тузилишдаги солиқ таъсирини баҳолаш;\n- битимларни солиқ ҳамроҳлик қилиш;\n- ҳисобланган солиқ тўловларни қайта кўриб чиқиш ва тузатиш.\nСолиқ тўловчининг манфаатига вакиллик қилади:\n- солиқ муносабатларда вакиллик қилиш;\n- солиқ текшируви ва бошка солиқ назорати шакллари давомидаги солиқ хизматининг меъёрий ва бошка хужжатларига хуқуқий экспертиза қилиш;\n- солиқ низоларни судгача ҳал қилиш;\n- судда муҳофаза линиясини барпо этиш;\n- иқтисодий суд қарорларини ижросини назорат қилиш.\nСолиқ тўловчиларни ишини олиб бориш:\n- солиқ ҳисобини олиб бориш;\n- солиқ ҳисоботларни тузиш.\nБухгалтерия ҳисоби, менежмент ва молия-хўжалик фаолиятининг бошқа масалалари бўйича (шу жумладан экспорт-импорт ва валюта операциялари ижроси давомида) консалтинг, дебитор қарзни ундиришга ёрдам бериш ҳамда товар-моддий бойликларни ва асосий воситаларни мустақил хатловдан ўтказиш хизматларини кўрсатиш.\nБундан ташқари, ташкилотимиз адвокатлик тузилмалари билан биргаликда фаолият олиб боради.\n"TAX PLANNING SERVICES" СМТ МЧЖ - бу маслаҳат ва Сизнинг бизнесинингзни солиқ ва молия билан боғлиқ муаммоларини хал қилиш.\nбир марталик - битта аниқ савол ёки ҳуқуқий факт бўйича талабнома ёки абонентли маслаҳат бериш ҳақидаги шартномага асосан;\nжорий - кундалик молия-хўжалик фаолияти бўйича;\nлойиҳавий - лойиҳанинг, қўшиб юборилиши ёки қўшиб олинишига оид битимлар ва х. йўналтириладиган бажариш умумий ҳаракатлар.\nКерак вақтда тўғри қарор қабул қилинг – ахир кейинроқ, солиқ солиш билан боғлик муаммоларнинг бартараф қилишга, Сиздан анча маблағ, вақт ва асаб керак бўлиши мумкин.\nБиздан солиқ маслаҳат олиш – бу Сизнинг солиқ идоралари олдида тинчлигиз.\nБизга мурожаат қилган мижозлар қуйидагиларни олишади:\n- солиқ қонунчилиги меъёрларини қўллашга ҳуқуқий асосланган маслаҳат;\n- бошқа тармоқлар ҳуқуқи ва бизнесни қулайли бошқариш нуқтаи назарда ушбу меъёрларни қўллашни оқибатини кўриш билан баҳо бериш;\n- солиқлар ва тўловлар қонунчилигини қўлланишида низоли саволларга тўғри ёндошишга ёрдам бериш.\nБиз нима тавсия этамиз?\n1. Мақсадли тўланадиган солиқлар ва тўловлар миқдорларини шаклланишига таъсир қилувчи комплекс ўрганиш, солиқ ҳисоби ва ички назорат тизимига баҳо бериш:\n• бошқарув қарорларни қабул қилиш;\n• солиқ текширувига тайёрланиш;\n• активларни сотиб олиш масала юзасидан қарор қабул қилиш;\n• бизнеснинг реструктуризацияси.\n2. Солиқларни тўлиғлиги ва ўз вақтида тўланиши жихатидан ички ҳисоб тартибини қонунга мувофиқлигига баҳо бериш.\n3. Солиқ таваккалчилик ва ортикча тўловларни аниқлаш.\n4. Солиқларни ҳисобга (қайтариб) олиш орқали яширин солиқ захираларни аниқлаш.\n1. Солиқлар ва тўловлар тўлалигини ҳисоблашига таъсир қилувчи солиқ қонунчилиги бузилиши хақида, аниқланган ортиқча тўловлар, ички назорат тизимидаги камчиликлар юзасидан батафсил ва асослантирилган ҳисобот.\n2. Бошқарув қарорларни қабул қилиш юзасидан тавсиялар.\n3. Мўлжалланаётган текширувдан олдин солиқ таваккалчиликни камайтириш имконияти.\n4. Яширин солиқ захираларни мавжудлигини аниқлашда, корхонанинг айланма маблағлари билан тўлдириш учун имкон беради.\n5. Солиқларни ҳисоблаш ва тўлаш билан боғлиқ бўлмаган, лекин солиқ натижасига олиб борадиган ички назорат тизими камчиликларини тузатиш бўйича тавсиялар.\nКорхонангиз тўғрисида ҲАММАСИНИ билишни хоҳлайсизми?\nКамчиликларни, имтиёзларни тўғри ҳисобланишини ва солиқларни тўланишини, ҳужжатларни тузишда хатоларни?\n1. Муаммоларни чуқур ўрганиш. Бизнинг жамоа солиқ таваккалчиликни аниқлаш ва уларни пайдо бўлиш сабабларини тахлил қилиш билан кенг қамровли ёндашувни таъминлайди.\n2. Хамма томонлама ёндашув. Биз молия-хўжалик фаолияти таҳлил масалаларига нафақат хўжалик операцияларни ҳисобга олиш нуқтаи назарда ёндашамиз, балки бу операцияларни бизнес-моҳияти бўйича.\n3. Маҳфийлик (мажбурият Ўзбекистон Республикасининг "Солиқ маслаҳати тўғрисида"ги Қонуннинг 12-моддасида кўзда тутилган).\nЙирик молиявий жарималар Сизга тегмаслигини ва солиқ текширувлар айланиб ўтишини истайсизми? Бизга мурожаат қилинг!\n► Биздан солиқ маслаҳат олиш учун 6 сабаб.\nОлий даражада солиқ маслаҳати ижозат беришимизда бизда бир қатор устунликлар бор:\n1. Биз намуна бўйича ишламаймиз. Бизда ҳар бир саволга якка тартибдаги ёндашув.\n2. Бизнинг ташкилотимизда телефондаги маслаҳат фақат алоҳида ҳолатларда берилади. Биз биламиз, вазифани эшитишда нотўғри талқин қилиниши ва вазият моҳиятини бузиши мумкин, ва биз шунақа хато қилишни хоҳламаймиз.\n3. Бизнинг штатимизда фақат юкори малакали мутахассислар. Бизнинг ходимлар сертификатли солиқ маслаҳатчилар ҳисобланади ва, бундан ташқари, доим ўзини малакасини оширишади.\n4. Биз факат солиқ маслаҳатчилар эмас, биз солиқ бизнес-маслаҳатчиларимиз. Бизнинг барча маслаҳатларимиз вазиятни нафақат солиқ солиш нуқтаи назардан баҳолайди, балки бошқа тармоқлар ҳуқуқи мумкин бўлган оқибатларини таҳлилини ва бизнесининг бошқариш қулайликлари нуқтаи назардан бахолайди.\n5. Факат маслаҳат эмас, сизнинг бизнесингизни солиқ солиш бошқаруви билан ёрдам берамиз.\n6. Биздан солиқ маслаҳати – бу тезкор аралашиш хизмати булиб, давлат идоралар аралашувига қадар, хусусий хаф-хатарни ўз вақтида баҳолашга, камомадларни аниклашга, майда ва йирик муаммолар тузатишга ижозат беради.\nСолиқ маслаҳатчиларини фаолиятини тартибга солувчи асосий норматив-ҳуқуқий ҳужжатлар.\nБизни тавсия қилишади.


Саудия Арабистони Эронни бузғунчиликда айблади\n28 январ 2021, Тошкент вақти: 17:37\nСаудия Арабистони Эрон ҳукуматини Кўрфаз давлатларидаги вазиятни кескинлаштиришга уринаётганликда айблади.\nРиёд шаҳрида ўтган Кўрфаз ҳамкорлик кенгаши йиғинида Саудия Арабистони шаҳзодаси Найеф Эронни мунозарали оролларни “босиб олган”ликда айблади. Саудий шаҳзодасига кўра¸ Ислом жумҳуриятининг Баҳрайндаги исёнларда қўли бор.\n-Саудия Арабистони ва қолган Кўрфаз кенгаши мамлакатлари Баҳрайн ва Бирлашган Араб Амирликлари суверинитети ва барқарорлигини асрашда бир ёқадан бош чиқарамиз. Бу мамлакатларнинг хавфсизлиги бутун кенгаш хафвсизлигидир¸ деди шаҳзода Найеф.\nАпрел ойида Эрон президенти Маҳмуд Аҳмадийнажод Ислом Республикаси ва Бирлашган Араб Амирликлари ўртасидаги ихтилофга сабаб бўлаётган Абумусо оролига ташриф буюрган эди.


НАТО ўзининг тезкор жaвоб бериш кучлaрини янада кучайтирмоқчи\n18 май 2021, Тошкент вақти: 02:54\nНAТОгa aъзо дaвлaтлaр aльянснинг тезкор жaвоб бериш кучлaри сони вa сaлоҳиятини оширишгa келишиб олдилaр.\n24 июнь куни Брюсселдa ўтaётгaн НAТО мудофaa вaзирлaри йиғинининг биринчи куни якунидa чиқиш қилгaн aльянс Бош котиби Йенс Столтенберг йиғинда НAТО тезкор кучлaри сонини 13 мингдaн 40 минггa кўпайтиришга келишилгaнини билдирди.\nШунингдек, Бош котибнинг aйтишичa, вaзирлaр тезкор жaвоб бериш кучлaригa ҳaво вa сув қўшинлaри ҳaмдa мaхсус кучлaр бўлимлaрини қўшишгa қaрор қилишгaн.\nБундaн тaшқaри, мудофaa вaзирлaри “aввaлдaн режaлaшнинг янги концепциясини” мaъқуллaб, “тaҳдидлaргa янада тезкор вa сaмaрaлироқ жaвоб бериш” мaқсaдидa НAТОнинг сиёсий вa ҳaрбий қaрор чиқaриш жaрaёнини тезлaштиришгa қaрaтилгaн чорaлaрни ишлaб чиқдилaр.\nСтолтенберг НAТОдaги бу ўзгaришлaр aсосaн Россиянинг ҳаракатлари, ҳусусан, Қрим яриморолининг aннексия қилиниши, Укрaинa шaрқидaги aйирмaчилaрнинг дaстaклaниши ҳамда ядовий қурол ишлaтилиши мумкинлиги ҳaқидaги гaп-сўзлaрнинг кўпaйиши ортидaн aмaлгa оширилaётгaнини билдирди.\nНAТО Бош котиби aльянс aъзолaри тaҳдидлaр олдидa бирдам бўлишини aйтиб, ташкилот янги қуроллaр пойгaсини уюштириш ниятидaн йироқ экaнини мaълум қилди.


Поён Равшанов: Интиқом (1-китоб Амирликнинг ағдарилиши) - цена и характеристики, купить в Ташкенте (Артикул: 1UR6B8K) - Tovar.uz\nПоён Равшанов: Интиқом (1-китоб Амирликнинг ағдарилиши)\nПоён Равшанов: Интиқом (1-китоб Амирликнинг ағдарилиши) в Ташкенте\nАртикул: 1UR6B8K В наличии\nПодробное описание: Поён Равшанов: Интиқом (1-китоб Амирликнинг ағдарилиши)\nХХ асрнинг биринчи чораги охирлари Ўрта Осиё, ая- ниқса, Бухоро амирлиги учун фожеий кечган эди. Россия да давлат тўнтариши пули билан ҳокимиятга келган Со ветлар Туркистоннинг кўп қисмини босиб олиб, Хива ва Бухорога ҳам куз тиккан эди. Хоразм хонлиги истилоси дан кейин, 1920 йил 1 сентябрда Бухоро амирлигига қар ши агрессия бошлаб юборилади.\nСайид Амир Муҳаммад Олимхон хорижда жойлашган бир шароитда, юртнинг довкур ватанпарварлари аҳоли нинг куллаб-кувватлашида кизил мустабидларга қарши ҳаёт ё мамот курашига отланади. Амир ташаббуси билан Карши бегининг ноиби Нуриддин хўжа оголик, Қашқадарё ревкомининг раиси Саид Аҳмад Эшонхўжаевлар раҳбар лигида «Иттиҳод» - Аксилинқилобий ташкилот тузилади. шўроларга қарши «Эл навкарлари мунтазам лашкарлар жанглар олиб боришга сафарбар этилади.\nАсар архив манбалари асосида, тарихий ҳақиқатга мо нанд ёзилган. Қаҳрамонлар ҳаммаси тарихий шахслар. Та рихий ҳақиқат ва бадиий малоҳат уйғунлиги муаллифнинг асосий мақсадидир.


Газета Норма маслахатчи / 2021 год / № 49 / Бугуннинг гапи\nМасалан, болага доим ўз севган машғулоти бўлиши, бошқалардан ёрдамини аямаслик, интилиб яшаши, ҳар ишда фаол, янгиликка интилиб яшаши, тушкунликка тушмаслиги жаҳл ва ёлғондан узоқда бўлиши жуда муҳимдир. Жараёнлар шиддатли ривожланаётган бугунги даврда асабни сақлаш, самимий бўлиш, бекорчи бўлмаслик, одамларга кўпроқ яхшилик қилиш, манман бўлмаслик лозим. Бунинг учун ҳамма билан бирдек яхши муносабатда бўлиши, очиқ юзли бўлиш, ўз исми билан чақирилиши, сабрли тингловчи бўлиш, суҳбатдошини қизиқтирадиган нарсалар ҳақида гапириши, ота-она қадр-қимматини юқори тутиши, камтарлик, камгап бўлиши яхшиликка олиб келади. Келинг энди, бугун ижтимоий тармоқлар даврида тарбияда нималарга эътибор бериш керак, деган масалани ўртага ташлайлик. Булар ҳақида кўп гапириш керак бўлган пайтда биз камгап бўлмоқдамиз.\nБешинчидан, ижтимоий тармоқлар орқали бировлар билан алоқа қилишда яхшиликни ва гўзал хулқни тутиши талаб этилади, турли расмлар, фойдасиз гап ва видеолар билан одамларнинг вақтини ўғирлаш ва уларни чалғитишдан нима фойда? Фақат керакли, зарур нарсаларни узатиш лозим.\nОлтинчидан, ижтимоий тармоқларда турли жинс вакиллари бор, ҳазил-ҳузул билан жуда кўп оилавий муаммолар келиб чиқмоқда, иш ҳатто ажралиш масаласигача қадалмоқда.\nБу масалада жамоатчилик жуда эҳтиёт бўлиши керак. Бўйи етган қиз ва ўғиллар, ёш оилалар телефон ва ижтимоий тармоқлардаги ахборотларни ҳазил деб ўйламасликларини биз ота-оналар ва педагоглар қайта ва қайта тушунтиришимиз даркор. Электрон олам тарбияси бугун жуда муҳим. Интернет орқали алоқа қилиб, катта қарзга ботиб қолаётганлар ёки оиласи бузилаётганлар, электрон оламдан топишиб, таг-тахти номаълум одамлар билан никоҳланиб қолаётганлар, ота-онасининг юзини шувут қилаётган ёшлар ҳақида кунда эшитяпмиз.\nРухсат олмасдан кишиларнинг расми ёки товуши ва видеосини тармоқларга жойлаштириб юборишлик ўта маданиятсизлик ҳисобланади. «Электрон» ёшларга беҳуда тортишувларга йўл қўймаслик ва беодобликларга қарши курашишни ўргатайлик. Яна бир гап – ижтимоий тармоқлардаги савдо-сотиқлар, таклифлар, борди-келдилар расмий мақомга эга бўлганлиги учун бунда лафзда туришлик, ваъдага вафо қилишлик, бировнинг ҳаққига хиёнат қилмасликни ҳам тарбияда ўргатишлик уни иш дастурларимизга киритишимизни тавсия қиламан.\nАбдулазиз Рустамов, ЎзА.


Икки кундан кейин Тошкент “очилади”ми? Расмий изоҳ берилди | Qalampir.uz\nИкки кундан кейин Тошкент “очилади”ми? Расмий изоҳ берилди\nЖамият\t04 Май 18:27 33730\nЎзбекистонда коронавирусга чалинган беморларнинг 60 фоиздан ошиши муносабати билан ҳудудларда ўрнатилган чекловларга босқичма-босқич юмшатишлар кирита бошланди. Бунга 1 майдан бошлаб Тошкент шаҳрида тонгги 07:00 дан 10:00 гача ва кечки 17:00 дан 20:00 гача бўлган вақт ичида автомобилларнинг ҳаракатланишига рухсат берилишини мисол қилиш мумкин.\nМана шу воқеалар сабаб ижтимоий тармоқларда турли мишмишлар пайдо бўлди. Эмиш-ки, Тошкент шаҳрида карантин 2 кундан кейин тугайди. Ушбу хабарга Бош давлат санитария инспектори Нурмат Отабеков ойдинлик киритди.\n“Ижтимоий тармоқларда тарқатилган, Тошкент шаҳрида карантин икки кундан кейин тугайди, деган хабарлар асоссиз. Карантинни ўрнатиш ва уни бекор қилиш Республика мувофиқлаштириш комиссиясининг ваколати ҳисобланади”, деди бугун АОКА штабида ўтган брифинг чоғида Отабеков.\nТаъкидланишича, ушбу комиссиянинг расмий маълумотидан ташқари, тарқатилган барча турдаги маълумотларга асло ишониш керак эмас.\n“Уларнинг маълумотига ишонсангиз ва карантин талабларини бузсангиз, демак Сиз карантин талабларини бузганликда айбланасиз ва маъмурий жавобгарликга (жаримага) тортилишингиз мумкин”, деди Отабеков.\nЭслатиб ўтамиз, Жиноят кодексининг 244 (прим 5) - моддасига мувофиқ, ҳақиқатга тўғри келмайдиган маълумотларни тарқатганлик учун жавобгарлик белгиланган.\nМаълумот ўрнида, 4 май соат 15:00 ҳолатига кўра, Ўзбекистонда коронавирус инфекцияси қайд этилганлар сони 2181 нафарни ташкил қилмоқда. Беморларнинг 1370 нафари соғайган ва 10 нафари вафот этган.\n08 Июль 16:31 52037\n08 Июль 14:23 43025\n08 Июль 20:53 37306\n09 Июль 23:46 31315\n09 Июль 08:05 30756


Ўзбекистон фуқаролари қандай ҳароратда ишламасликка ҳақли? — Sof.uz\nЖАҲОН 6,591,383 3,183,701 388,353\nЎЗБЕКИСТОН 3,874 3,018 16\n8.07.2016 10:21 16 Колумнистлар\nЎзбекистон Республикаси Меҳнат вазирлиги ғайриоддий иссиқ ҳавода ишчиларни меҳнатдан вақтинча озод қилиш масаласи бўйича қуйидагиларни эълон қилади. Бу ҳақда спутник хабар бермоқда.\nЎзбекистон бош санитар шифокори тасдиқлаган ишлаб чиқариш бирлашмалари микроиқлим санитар-гигиеник меъёрларига кўра, ишлаб чиқариш муҳитида метеорология ёки микроиқлим шароитлари қуйидагилардир: ҳаво ҳарорати, ҳавонинг нисбий намлиги, ҳавонинг ҳаракатланиш тезлиги ва қизиган ускуналардан чиқадиган ҳароратга оид кўрсаткичлардир.\nУшбу омилларни ҳисобга олган ҳолда, ёпиқ биноларда амалга ошириладиган енгил жисмоний ишлар учун йилнинг совуқ ва ўтиш давридаги оптимал микроиқлим кўрсаткичлари қуйидагича бўлиши лозим: ҳаво ҳарорати — 20-23 даража, ҳаво нисбий намлиги — 40-60 фоиз, ҳаво ҳаракати тезлиги кўпи билан 0,2 м/сни ташкил этиши керак. Айни вақтда, ҳаво ҳарорати 19-25 даража, нисбий намлик 75 фоиздан кўп бўлмаган, ҳаво ҳаракати тезлиги 0,3м/сдан ошмаслигига йўл қўйилади.\nОғир иш шароитларида, ҳаво ҳароратининг мақбул меъёрлари 4-5 даража, йўл қўйиладиган меъёрлар бўйича 6 даража паст бўлиши керак. Йилнинг иссиқ даврида, ҳаво ҳароратига оид меъёрлар 2-3 даражага кўп бўлишига ҳам рухсат берилади.\nБундан ташқари, Меҳнат қонунчилигига кўра, барча корхоналарда хавфсизлик ва гигиена талабларига жавоб берадиган шароитлар яратилиши лозим. Шу билан бирга, айрим турдаги ишларни бажарувчиларга, меҳнат шароити, соғлиққа таъсири ва бошқа ҳолатлардан келиб чиққан ҳолда, шартномага мувофиқ, иш ҳақи камайтирилмаган ҳолда, меҳнат вақти давомийлигини камайтиришга рухсат берилади.\nМеҳнат кодексининг 219 моддасида эса, ишчи ўз саломатлиги ёки ҳаётига таҳдид солувчи ишни бажаришдан бош тортишга ҳақли экани белгилаб қўйилган.\nБу ҳолатда, ишчи меҳнат жараёнида унинг саломатлиги ва ҳаётига хавф солувчи ҳолат вужудга келганидан иш берувчини зудлик билан огоҳлантириши керак бўлади. Бу ҳолатлар тасдиқланса, иш берувчи уларни бартараф этиш чораларини кўради. Агар, зарурий чоралар кўрилмаса, ишчи токи унинг соғлиғи ва ҳаётига таҳдид солувчи ҳолат бартараф этилгунича, ишламасликка ҳақли. Бу давр мобайнида, унинг иш ҳақи сақлаб қолинади.\nКеча, 21:55 8368\n2.06 12:56 4880\nКеча, 17:06 2610\n1.06 20:43 2306\n3.06 09:02 2012\n11.05 19:05 171\n11.05 09:33 95 Илм-фан


“Ўзбегим Таронаси” 16 ёшда! Юлдузли туғилган кундан фоторепортаж ва батафсил маълумот » PopCorn.uz - Шоу Бизнес олами хақиқати\n“Ўзбегим Таронаси” 16 ёшда! Юлдузли туғилган кундан фоторепортаж ва батафсил маълумот\nСана: 25.07.2016 1461 қайноқ\n24-июль куни “Ўзбегим Таронаси” радиоси 16 ёшни қаршилади. Ушбу кун ажойиб байрамга айланди ва кутилмаган воқеаларга бой бўлди.\nДам олиш куни бўлишига қарамай, эрта тонгдан завқли радионинг қувноқ бошловчилари байрамона дастурларини тингловчилар ҳукмига тақдим эта бошлашди. Қизиқарли лойиҳалар, совринли ўйинлар, юлдузлар ташрифи, кутилмаган совғалар эрта тонгдан кечга қадар давом этди.\nТингловчилар бошловчилар тайёрлаб қўйган танловларда фаол иштирок этиб, турли қимматбаҳо ва эсдалик совғаларни қўлга киритдилар. Севимли санъаткорлари билан жонли эирда суҳбатлашиш, улар билан бирга қизиқарли лойиҳаларни амалга ошириш имконига эга бўлдилар.\nЗавқли радионинг 16 йиллиги муносабати билан табриклаш учун ушбу масканга элимз ардоғидаги хонандалар, эстрадамиз юлдузлари ташриф буюрдилар.\nЖумладан, Ўзбекистон халқ артисти Гулсанам Мамазоитова, Ўзбекистонда хизмат кўрсатган артистлар Абдурашид Йўлдошев, Иззатилла Ибрагимов, Райхон Ғаниева, Сардор Раҳимхон хонандалар Улуғбек Раҳматуллаев, Шоҳруҳхон, Манзура, Достон Убайдуллаев, Уммон гуруҳи, Шарқ гуруҳи, Афруз гуруҳи, Азия гуруҳи қизиқчи Ҳалимахоним ва бошқаларни мисол келтиришимиз мумкин. Шунингдек, “Ўзбегим Таронаси” радиосининг ашаддий мухлислари ҳам ташриф буюриб, севимли радиосининг таваллуд айёми билан қутлаб, эсталик совғаларини тақдим этишди. Завқли радионинг 16 йиллик таваллуди катта байрамга айланиб нафақат завқлининг ижодкорларига, балки, тингловчиларга ҳам катта таассурот қолдирди десак, муболаға бўлмайди.\nБиз “Ўзбегим Таронаси” радиосини яна бир бор 16 ёши билан қутлаймиз ва энг эзгу тилакларни тилаб қоламиз.


Бугун Россия президенти Владимир Путин Чеченистон можаросини фақат руслар ва чеченлар хал қилиши мумкинлигини айтди.\n17 январ 2021, Тошкент вақти: 14:49\nБугун Осло шаҳрида Германия Канцлери Герхард Шрёдер билан учрашганидн кейин сўзлаган Путин Чеченистон можароси Россиянинг ички масаласи эканини айтди.\nОслода Путин билан биргаликда матбуот анжумани ўтказган Герхард Шрёдер Москва томонидан таклиф этилган “конституция жараёнини” назарда тутиб, Чеченистон муаммоси сиёсий йўл орқали хал этила бошланганини айтди. Шрёдер, Россиянинг терроризмга қарши олиб бораётган курашида Германия Россия тарафида туришини айтди.\nЭнди Владимир Путиннинг Норвегия лидерлари, жумладан, Бош вазир Кйелл Магне Бондевик билан учрашиши кутилмоқда.


Дам олиш кунлари Ўзбекистонда ҳаво ҳарорати кескин кўтарилади - UzNews.uz\nДам олиш кунлари Ўзбекистонда ҳаво ҳарорати кескин кўтарилади\nЖорий йилнинг 7-10 июль кунлари Ўзбекистонда ҳаво ҳарорати ошиши кутилмоқда. Эроннинг жанубидан кириб келадиган қуруқ ва иссиқ ҳаво бунга сабаб бўлиши айтилмоқда.\nЭрондан кириб келиши кутилаётган иссиқ ҳаво оқими сабабли Ўзбекистонда ҳозирги ҳаво ҳароратининг 5-7 даражага кўтарилиши таъкидланмоқда.\nШу сабабли ҳаво ҳарорати +40...+43 даражада бўлиши тахмин қилинган.\nМамлакатимизнинг Бухоро, Навоий, Қашқадарё ва Сурхондарё вилоятларида эса гармсел бўлиши ҳамда ҳавонинг ҳарорати +44...+45 даражада қайд этилиши мумкин.\nБундан ташқари ҳавонинг кескин ошиши натижасида мутахассислар айнан 7-10 июль кунлари мамлакатнинг тоғ ва тоғ олди ҳудудларида кучли сел келиши мумкинлигини ҳам айтишмоқда. Иссиқ ҳаво оқими сабаб қорларнинг эриши натижасида Тожикистон ҳамда Қирғизистон Республикаси томондан айнан сел келиши мумкин.


Пропискасиз шахслар тезроқ уйини номига ўтказиб олмаса, 15% қўшимча солиқ тўлайдими? — Sof.uz\nПропискасиз шахслар тезроқ уйини номига ўтказиб олмаса, 15% қўшимча солиқ тўлайдими?\n29.05 13:34 1049 Ўзбекистон\nАввалроқ "Прописка яқинда яна ёпиларкан" деган миш-мишларга Адлия вазирлиги ойдинлик киритгани ҳақида хабар қилган эдик.\nҲуқуқшунос-блогер Хушнудбек Худойбердиев одамлар орасида тарқалган яна бир миш-миш ҳақида тушунтириш берди. Айтилишича, 1 июлгача пропискасиз фуқаролар ўз уйларини номларига ўтказиб олишмаса, 15% қўшимча солиқ тўлашармиш. Бу ҳақда ТВда роликлар ҳам бериляпти, дейишмоқда.\nБу миш-миш ҳам нотўғри. Аммо шунга яқин бошқа гап бор, одамлар шунинг учун адашмоқда.\n“Ўзшаҳар қурилиш инвест” ИК МЧЖ 2017-2019 йиллар дастурларида қурилган уй-жойлар бўйича 2020 йил 1 июлга қадар қўшилган қиймат солиғидан озод қилиниши белгиланган. 1 июлдан бошлаб “Ўзшаҳар қурилиш инвест” ҳам ҚҚС тўлашни бошлайди ва уй нархлари 15%га ошади.\nАммо бу ерда гап фақат 2017-2019 йилларда ДАВЛАТ ДАСТУРИ АСОСИДА қурилган уйлар ҳақида кетмоқда. Яъни кам таъминланганлар учун, ёшлар учун, турли соҳа вакиллари учун (ўқитувчилар, адиблар, олимлар ва ҳ.к.), шунингдек қишлоқ жойларида ДАВЛАТ томонидан қурилган ЯНГИ уйлар назарда тутилган.\nИккиламчи бозордаги уйлар ёки хусусий компаниялар томонидан қурилган уйларга 15% нарх ошишининг сира алоқаси йўқ.\nАввал айтилганидек, 2017-2019 йиллардаги давлат дастури асосида қурилган уйларнинг эгалари 1 июлга қадар тезроқ уйларни ўз номларига ўтказиб олишлари керак. Йўқса, яна қўшимча тўлов қилишга тўғри келади.


Наманганда "Энг маърифатли имом" танловининг вилоят босқичи ўтказилди\nНаманган шаҳрида Ўзбекистон мусулмонлари идораси тасарруфидаги масжидлар имом-хатиб ва имом-ноиблари ўртасидаги “Энг маърифатли имом” кўрик-танловининг вилоят босқичи ўтказилди. Бу ҳақда “Namnews.uz” ахборот-таҳлилий порталига Ўзбекистон мусулмонлари идораси Наманган вилоятидаги вакиллиги матбуот хизмати хабар берди.\nҚайд этиш жоиз, мазкур танлов ҳар йили анъанавий равишда “Йил имоми” номи остида ўтказиб келинар эди. Жорий йилдан эътиборан эса мазкур кўрик-танлов Ўзбекистон мусулмонлари идорасининг 2018 йил 10 сентябрдаги буйруғига биноан янги номда ва янги низом асосида ташкилланди.\nУч босқичда ўтказилиши белгиланган танловнинг дастлабки шаҳар-туман ҳудудий босқичларининг ғолиблари Наманган шаҳридаги “Яҳёхон тўра” жоме масжидида ташкил этилган вилоят босқичида ўзаро беллашдилар.\nМуқаддас Қуръони карим тиловати билан бошланган танлов аввалида Ўзбекистон мусулмонлари идорасининг Наманган вилоятидаги вакили, вилоят бош имом-хатиби Абдулҳай қори Турсунов сўзга чиқиб, мамлакатимизда Президентимиз бошчилигида фуқароларнинг виждон эрканлигини тўлақонли таъминлаш, одамларнинг диний-маърифий билимларини ошириш, миллий ва диний қадриятларимизни асраб авайлаш ва кенг тарғиб этишга алоҳида эътибор қаратилаётганини таъкидлади.\nУшбу танлов эса давлатимиз раҳбарининг 2018 йил 16 апрелдаги “Диний-маърифий соҳа фаолиятини тубдан такомиллаштириш чора-тадбирлари тўғрисида”ги фармони ҳамда “Виждон эркинлиги ва диний ташкилотлар тўғрисида”ги Қонун ижросини таъминлашга қаратилганлиги билан муҳим аҳамият касб этишини билдирди.\n“Энг маърифатли имом” кўрик-танловининг асосий мақсади – бугунги тараққиёт талабларига жавоб берадиган, кучли илмий салоҳиятга эга, юқори касбий маҳорат соҳиби бўлган, ташаббускор, илғор фикрли, инновацион ғоялар муаллифи, замонавий ахборот технологияларидан етарлича фойдалана оладиган ва кенг халқ оммасига ўз фикрини етказиш қобилиятига эга бўлган энг иқтидорли, фаол имом-хатибларни аниқлаш ва қўллаб-қувватлашдан иборат эканлиги қайд этилди.\nДарҳақиқат, ушбу танлов юртимизни юқори савияли, кучли билимга эга диний кадрлар билан таъминлаш, имомларнинг малака ва кўникмаларини янада ривожлантиришда муҳим ўрин тутади.\nТанловда кузатувчи сифатида иштирок этган Ўзбекистон мусулмонлари идораси масъул ходими Муҳаммадаюб домла Ҳомидов ўз сўзида муфтий хазратларининг танлов қатнашчиларига саломини етказиб, Наманганда мазкур танловга ўзгача иштиёқ билан катта тадорик кўрилгани, тадбир юқори савияда ташкил этилганини маълум қилди.\nТанлов қатнашчиларининг чиқишларини баҳолаб борган ҳакамлар ҳайъати хулосаларига кўра, “Энг маърифатли имом” танловининг Наманган вилояти босқичида Поп туманидаги “Муҳаммаджон қори” жоме масжиди имом-хатиби Қодиржон Умрзоқов ғолиб сифатида эътироф этилди.\nКосонсой туманидаги “Эшонбобо” жоме масжиди имом-хатиби Ибодулло Усмонов фахрли иккинчи ўринни эгаллади.\nНаманган туманидаги “Халил ҳожи” жоме масжиди имом-хатиби Шамсиддин Ҳафизов учинчи ўринга лойиқ кўрилди.\nШунингдек, диний-маърифий соҳадаги тарғибот-ташвиқот ҳамда маъмурчилик ишларида ташаббускорлиги билан ажралиб турган масжидлар ва уларнинг ходимлари турли номинациялар ғолиби сифатида рағбатлантирилдилар. Қуйида улар билан сизларни таништириб ўтамиз:\n“Энг кўп обуна уюштирган имом”: Камолиддин Ҳамроқулов - Норин тумани “Ҳаққулобод” жоме масжиди имом-хатиби.\n“Энг кўп мақола нашр этган имом”: Абдулвоҳид Исоқов - Наманган шаҳридаги “Мирёқуббой Мирҳакимбой” жоме масжиди имом-хатиби.\n“Энг обод масжид”: Наманган шаҳар “Мавлоно Алийюл қори” жоме масжиди - (имом-хатиб Абдулбосит Ҳамдамов).\n“Энг тарғиботчи имом”: Шукрулло Турсунов - Наманган шаҳридаги “Абу Ҳанифа” жоме масжиди имом-хатиби.\n“Энг таъсирли ижодий иш”: Обидхон Икромов - Наманган вилояти бош имом-хатибининг ўринбосари\n(“Жазарий матни” ҳамда “Қуръони карим тиловатида вақф ва ибтидо” рукни остида чоп этилган асарлари учун)\n“Энг хушовоз муаззин”: Носирхон Юсупов - Косонсой туманидаги “Аълохон маҳдум” жоме масжиди муаззини.\n“Энг ишбилармон мутавалли”: Хасанхон Сиддиқов - Уйчи туманидаги “Машҳад мозор” жоме масжиди мутаваллиси.\n“Энг миришкор боғбон”: Маъмуржон Ризаев - Поп туманидаги “Кичик Хўжаобод” жоме масжиди боғбони.\n“Энг намунали таҳоратхона”: Наманган шаҳар “Маҳдум эшон” жоме масжиди таҳоратхонаси (имом-хатиб Боситхон Шаҳобиддинов).\n“Энг замонавий қоровулхона”: Наманган шаҳридаги “Абу Юсуф” жоме масжиди қоровулхонаси (имом-хатиб Боситхон Юсупов).\n“Энг бой кутубхона”: Наманган шаҳридаги “Абу Юсуф” жоме масжиди кутубхонаси (имом-хатиб Боситхон Юсупов) .\nТанлов ғолиблари Ўзбекистон мусулмонлари идорасининг Наманган вилоят вакиллиги томонидан диплом ва ташаккурнома, эсдалик совғалари билан тақдирландилар.\nСуратларни Ўзбекистон мусулмонлари идораси Наманган вилоятидаги вакиллиги матбуот хизмати тақдим этди.\nЭнг ўтказилди танловининг Наманганда маърифатли имом вилоят босқичи


Реал воқеалар асосида суратга олинган “Васият” фильмининг премьера куни маълум бўлди - Халқ сўзи\n15:04 20 Ноябрь 2018 Маданият\nРежиссёр Саид Мухторов томонидан суратга олинган “Васият” фильмининг премьера куни маълум бўлди. Фильмнинг кенг жамоатчилик учун мўлжалланган премьераси 22 ноябрь куни Алишер Навоий номли кино саройида бўлиб ўтади.\nМазкур фильмда ўзбек кино оламининг энг рейтинги баланд актёр-актрисалар жамоаси жамланган. Фильмда Ўзбекистон халқ артисти Убайдулла Омон, актёрлар Жавоҳир Зокиров, Дилноза Кубаева, Улуғбек Қодиров, Зарина Низомиддинова, Ситора Фармонова, Саид Мухторов, Луиза Расулова сингари актёр ва актрисаларни кўришингиз мумкин.\nФильм премьераси 22 ноябрь куни Алишер Навоий номли кино саройида бўлиб ўтиши кутилмоқда.


РИКСОН-SZ – medu.uz – Дорилар ҳақида маълумотлар ўзбек тилида\nHome Йўриқномалар РИКСОН-SZ\nПрепаратнинг савдо номи: РИКСОН-SZ\nҲалқаро патентланмаган номи: цефтриаксон натрий\nДори шакли: инъеция учун эритма тайёрлаш учун кукун\nцефтриаксон натрий (цефтриаксонга қайта ҳисобланганда 1000 мг).\nФармакотерапевтик гуруҳи: Антибиотиклар (цефалоспоринлар гуруҳи).\nАТХ коди: J01DA13\nЦефтриаксон – кенг таъсир доирасига эга яримсинтетик III авлод цефалоспорин анибиотигидир. Цефтриаксоннинг бактерицид фаоллиги ҳужайра мембранаси синтезини сусайтириш билан таъминланади. Препарат граммусбат ва грамманфий микроорганизмларнинг бета-лактамазалари (пенициллиназалар ва цефалоспориназалар) нинг таъсирига юқори чидамлилиги билан фарқ қилади.\nГрамманфий аэроблар: Enterobacter aerogenes, Enterobacter cloacae, Escherichia coli, Haemophilus influenzae (шу жумладан ампициллинга чидамли штаммлар), Haemophilus parainfluenzae, Klebssiella spp. (шу жумладан Klebssiella pneumoniae), Neisseria gonorrhoeae (шу жумладан пенициллиназа ҳосил қиладиган ва ҳосил қилмайдиган штаммлар), Neisseria meningitidis, Proteus mirabilis, Proteus vulgaris, Morganella morganii, Serratia marcescens, Citrobacter freundii, Citrobacter diversus, Providencia spp., Salmonella spp., Shigella spp., Acinetobacter calcoaceticus.\nПенициллинлар, цефалоспоринлар, аминогликозидлар каби бошқа антибиотикларга чидамлилик намоён қилувчи юқорида санаб ўтилган микроорганизмларнинг бир қатор штаммлари цефтриаксонга сезгир. Pseudomonas aeruginosa нинг айрим штаммлари ҳам препаратга сезгир.\nГраммусбат аэроблар: Staphylococcus aureus (шу жумладан пенициллиназа ҳосил қилувчи штаммлари), Staphylococcus epidermidis (метициллинга чидамли стафилококклар барча цефалоспоринлар, шу жумладан цефтриаксонга чидамлилик намоён қилади), Streptococcus pyogenes (A гуруҳ бета-гемолитик стрептококклар), Streptococcus agalactiae (В гуруҳи стрептококклари), Streptococcus pneumoniae.\nАнаэроблар: Bacteroides spp., Clostridium spp. (Clostridium difficile дан ташқари).\nЦефтриаксон мушак ичига юборилганда юбориш жойидан яхши сўрилади ва зардобда юқори концентрацияларга эришилади. Препаратнинг биокираолишлиги – 100%. Плазмадаги ўртача концентрациясига инъекциядан кейин 2-3 соат ўтгач эришилади. 0,5-2,0 г дозада 12 дан 24 соатга бўлган интервалда мушак ичига ва вена ичига такроран юборилганда цефтриаксон бир марта юборилганда эришиладиган концентрациядан 15-36% юқори концентрацияда тўпланиши юз беради. 0,16 дан 3,0 г гача дозада юборилганда ярим чиқарилиш даври 5,8 дан 8,7 соатгача, тақсимланиш хажми 6,75 дан 12,5 л, плазмадан клиренси соатига 0,58-1,45 л, буйрак клиренси – соатига 0,23-0,73 л ни ташкил этади. Цефтриаксон қон плазмасидаги оқсиллар билан боғланади. Препаратнинг 33% дан 67% гача ўзгармаган кўринишда буйраклар орқали, қолган қисми сафро билан ичакка чиқарилади, у ерда фаол бўлмаган метаболитигача биотрансформацияга учрайди. Цефтриаксон янги туғилган чақалоқлар ва болаларда бош мия пардалари яллиғланганда орқа мия суюқлигига киради, бунда бактериал менингит ҳолатларида препаратнинг плазмадаги концентрациясининг 17% орқа мия суюқлигига ўтади, бу асептик менингитдагига қараганда 4 марта юқоридир.\nТана вазнига 50-100 мг дозада цефтриаксонни вена ичига юборилгандан сўнг 24 соатдан кейин орқа мия суюқлигидаги концентрацияси 1,4 мг/л дан ошади. Менингит билан хасталанган катта ёшдаги беморларда тана вазнига 50 мг/кг дозада юборилгандан кейин 24 соатдан сўнг цефтриаксоннинг орқа мия суюқлигидаги концентрацияси менингитни кенг тарқалган қўзғатувчилари учун минимал бостирувчи концентрациядан кўп марта ошади.\nСезгир қўзғатувчилар чақирган инфекциялар: сепсис, менингит, диссеминацияланган Лайм боррелиози (касалликнинг эрта ва кечки босқичлари), қорин бўшлиғи аъзолари инфекциялари (перитонит, ўт чиқариш йўллари ва меъда-ичак йўлларининг инфекциялари), суяк ва бўғимлар инфекциялари, тери ва юмшоқ тўқималарнинг инфекциялари, жароҳат инфекциялари, иммунитети сусайган беморлардаги инфекциялар, кичик чаноқ аъзоларининг инфекциялари, буйрак ва сийдик чиқариш йўлларининг инфекциялари, нафас йўллари инфекциялари (айниқса пневмония), ЛОР-аъзоларининг инфекциялари, жинсий аъзолар инфекциялари, шу жумладан гонорея.\nОперациядан кейинги даврда инфекцияларни олдини олишда қўлланади.\nПрепарат мушак ичига ёки вена ичига юборилади. Стандарт дозалаш тартиби. Катталар ва 12 ёшдан ошган болалар: 1-2 г дан суткада бир марта (ҳар 24 соатда). Оғир ҳолатларда ёки қўзғатувчилари цефтриаксонга ўртача сезгирликка эга инфекцияларда суткалик дозани 4 г гача ошириш мумкин. Янги туғилган чақалоқларга (2 ҳафталиккача) тана вазнига 20-50 мг/кг дан суткада 1 марта буюрилади. Суткалик доза тана вазнига 50 мг/кг дан ошмаслиги керак. Дозани белгилашда муддатида туғилган ва чала туғилган чақалоқларда тафовут қилиш мумкин эмас.\nЭмизикли ва кичик ёшдаги болаларда (15 кунликдан 12 ёшгача): тана вазнига 20-80 мг/кг суткада 1 марта буюрилади.\nТана вазни 50 кг дан оритқ бўлган болаларга катталар учун дозалари буюрилади.\n50 мг/кг ва ундан юқори дозаларини вена ичига юборишни камида 30 минут давомида томчилаб амалга ошириш керак.\nКекса ёшдаги беморлар: дозага ёшга доир тузатиш киритмасдан катталар учун дозалари буюрилади.\nДаволаш давомийлиги касалликни кечишига боғлиқ. Қўзғатувчиларни ингибиция қилишга эришилгандан кейин Цефтриаксонни юборишни тана ҳарорати нормаллашгандан кейин яна камида 48-72 соат давомида давом эттириш керак .\nБолалар ва кичик ёшдаги болаларда бактериал менингитда даволаш суткада 1 марта 100 мг/кг дозадан (лекин 4 г дан юқори эмас) бошланади. Қўзғатувчини идентификация қилингандан ва унинг сезгирлиги аниқлангандан кейин дозани мувофиқ равишда камайтириш мумкин. Менингококкли менингитни даволашда энг яхши натижаларга 4 кун давомийликдаги, Haemophilus influenzae чақирган менингитда – 6 кун, Streptococcus pneumoniae чақирганида – 7 кун давомийликдаги даволаш натижасида эришилган.\nЛайм боррелиози: катталарга ва 12 ёшдан ошган болаларга 50 мг/кг дан суткада 1 марта 14 кун давомида буюрилади, энг юқори суткалик доза 2 г.\nГонореяда (пенициллиназа ҳосил қилувчи ва пенициллиназа ҳосил қилмайдиган штаммлар) 250 мг цефтриаксон бир марта мушак ичига юборилади.\nОперациядан кейинги инфекцияларни олдини олиш учун инфекцион хавфга қараб: препарат операцияни бошлашдан 30-90 минут олдин 1-2 г дозада юборилади.\nЙўғон ва тўғри ичакдаги операцияларда цефтриаксон ва 5-нитроимидазоллардан бирини, масалан орнидазолни бир вақтда (лекин айрим) юборган афзал.\nБуйрак фаолиятини бузилиши бўлган пациентларда, агар жигар фаолияти нормал бўлса, дозани камайтиришга зарурат йўқ. Фақатгина претерминал буйрак етишмовчилиги (креатинин клиренси минутига 10 мл дан кам) бўлган ҳолатларда препаратнинг суткалик дозаси 2 г дан ошмаслиги керак. Жигар фаолиятини бузилиши бўлган беморларда, агар буйрак фаолияти нормал бўлса, дозани камайтиришга зарурат йўқ. Буйрак ва жигар етишмовчилиги бирга кузатилганда плазмада цефтриаксоннинг концентрациясини мунтазам аниқлаш ва зарурати бўлганида дозага тузатиш киритиш керак.\nДиализда бўлган беморларда диализдан кейин препаратни қўшимча юбориш талаб этилмайди. Дозага тузатиш киритишдан олдин зардобда цефтриаксоннинг концентрациясини назорат қилиш керак, чунки бу беморларда препаратни чиқарилиш тезлиги камайиши мумкин.\nМушак ичига юбориш учун\nФлакон ичидаги кукун 3,6 мл стерил инъекция учун сувда эритилади. Зарурати бўлганида янада суюлтирилган эритмадан фойдаланиш мумкин. Битта мушакка 1000 мг дан ортиқ препаратни юбормаслик тавсия этилади. Мушак ичига инъекцияларда оғриқни камайтириш учун препаратни лидокаиннинг 1% ли эритмасида эритиб юбориш керак. Лидокаин эритмасини вена ичига юбориш мумкин эмас.\nВена ичига юбориш учун\nФлакон ичидаги кукун стерил 9,6 мл инъекция учун сувда эритилади. Эритма аста-секин 2-4 минут давомида юборилади.\nВена ичига инфузия учун цефтриаксон 1,0 г препарат 20 мл инъеция учун стерил сувда ёки кальций сақламайдиган инфузион эритмалардан бирида (натрий хлоридининг 0,9% ли эритмаси, 2,5%, 5% ёки 5%-10% декстроза эритмаси) суюлтирилади. Эритма 30 минут давомида юборилади.\nАллергик реакциялар: эшакеми, қалтираш ёки иситма, тошма, қичишиш; кам ҳолларда – бронхоспазм, эозинофилия, кўп шаклли экссудатив эритема (шу жумладан Стивенс-Джонсон синдроми), зардоб касаллиги, анафилактик шок.\nОвқат ҳазм қилиш тизими томонидан: кўнгил айниши, қусиш, диарея ёки қабзият, метеоризм, абдоминал оғриқлар, таъмни бузилиши, стоматит, глоссит, сохта мембраноз колит, энтероколит, жигар фаолиятини бузилиши (жигар трансаминазалари фаоллигини ошиши, камроқ ҳолларда – ишқорий фосфотаза, билирубинни ошиши, холестатик сариқлик), ўт қопи сохта холелитиази (“sludge” – синдроми), дисбактериоз.\nҚон яратиш тизими томонидан: анемия, лейкопения, лейкоцитоз, нейтропения, гранулоцитопения, лимфопения, тромбоцитоз, тромбоцитопения, гемолитик анемия, гипокоагуляция, плазмадаги қон ивиши факторлари (II, VII, IX, X) нинг концентрациясини камайиши, протромбин вақтини узайиши.\nСийдик чиқариш тизими томонидан: буйрак фаолиятини бузилиши (азотемия, қонда мочевина даражасини ошиши, гиперкреатининемия, глюкозурия, цилиндрурия, гематурия), олигурия, анурия.\nМаҳаллий реакциялар: флебит, вена бўйлаб оғриқ, мушак ичига юборилган жойда оғриқ ва инфильтрат.\nБошқалар: бош оғриғи, бош айланиши, бурундан қон кетиши, кандидоз, суперинфекция.\nЦефтриаксонга ва бошқа цефалоспоринларга, пенициллинларга, карбапенемларга юқори сезувчанликда қўллаш мумкин эмас.\nПрепаратни носпецифик ярали колит, жигар ва буйрак фаолиятини бузилишларида, антибактериал препаратларни қўллаш билан боғлиқ энтерит ва колитда; гипербилирубинемияси бўлган чала туғилган ва янги туғилган чақалоқларда, ҳомиладорлик ва лактация даврида эҳтиёткорлик билан қўлланади.\nПрепаратни ҳомиладорлик ва лактация даврида фақат она учун кутилаётган фойда ҳомила учун потенциал хавфдан юқори бўлсагина қўллаш мумкин, чунки цефтриаксон йўлдош тўсиғи орқали ўтади.\nПрепаратни лактация даврида қўллаш зарурати бўлганида эмизишни тўхтатиш масаласини кўриб чиқиш керак, чунки цефтриаксон кўкрак сути билан ажралади.\nЦефтриаксон ичак флорасини сусайтириб, К витамини синтезига тўсқинлик қилади.\nТромбоцитлар агрегациясини камайтирувчи препаратлар (ностероид яллиғланишга қарши воситалар, салицилатлар, сульфинпиразон) билан бир вақтда буюрилганда қон кетишлар хавфи ошади. Антикоагулянтлар билан бир вақтда буюрилганда антикоагулянтларнинг таъсирини кучайиши кузатилади.\n“Ҳалқали” диуретиклар билан бир вақтда буюрилганда нефротоксик таъсирни ривожланиш хавфи ошади.\nЦефтриаксон ва аминогликозидлар кўпгина грамманфий бактерияларга нисбатан синергизмга эга.\nЭтанол билан номутаносиб.\nЦефтриаксон эритмаларини микробларга қарши бошқа препаратлар билан аралаштириш ёки бир вақтда юбориш мумкин эмас. Цефтриаксонни кальций сақловчи эритмалар билан аралаштириш мумкин эмас.\nОғир буйрак ва жигар етишмовчилигида, гемодиализда бўлган беморларда плазмада препаратнинг концентрациясини мунтазам аниқлаш керак.\nУзоқ вақт даволаганда периферик қон манзараси, жигар ва буйракнинг функционал ҳолати кўрсаткичларини мунтазам назорат қилиш керак.\nКам ҳоларда ўт пуфагини УТТ ўтказилганда сояланиш аниқланади, у даволаш тўхтатилгандан кейин ўтиб кетади (ҳатто бу кўриниш ўнг қовурға остидаги оғриқлар билан кечганда антибиотикни буюришни давом эттириш ва симптоматик даволаш тавсия этилади).\nДаволаниш вақтида алкоголни истеъмол қилиш мумкин эмас, чунки дисульфирамсимон самаралар (юзни қизариши, қорин ва меъда соҳасида спазмлар, кўнгил айниши, қусиш, бош оғриғи, артериал босимни пасайиши, тахикардия, ҳансираш) кузатилиши мумкин.\nБошқа цефалоспорин антибиотикларига ҳам қоида ҳисобланган анамнезни синчковлик билан тўпланганишига қарамай, анафилактик шок ривожланиши эҳтимолини инкор этиб бўлмайди, у шошилинч даволашни – аввал вена ичига эпинефрин, сўнгра глюкокортикостероидларни юборишни талаб этади.\nIn vitro шароитда ўтказилган тадқиқотлар бошқа цефалоспорин антибиотиклари каби цефтриаксон қон зардобида альбумин билан боғланган билирубинни сиқиб чиқариши мумкинлигини намойиш қилган. Шунинг учун гипербилирубинемияси бўлган янги туғилган чақалоқларда ва айниқса чала туғилган чақалоқларда Цефтриаксонни қўллаш янада эҳтиёткорликни талаб этади.\nКекса ва холсизланган беморларга К витаминини қўшимча буюриш талаб этилиши мумкин.\nТайёрланган эритма хона ҳароратида 6 соат ёки совутгичда 2-8°С ҳароратда 24 соатдан ортиқ сақланмасин.\nДоза ошириб юборилганда гемодиализ ва перитонеал диализ препаратнинг концентрациясини камайтирмайди. Специфик антидоти йўқ.\nДозани ошириб юборилиши симптоматик даволанади.\nМушак ичига ва вена ичига юбориш учун эритма тайёрлаш учун кукун, 1,0 г дан шиша флаконларда, ҳар бир флакон тиббиётда қўллаш бўйича йўриқномаси билан картон қутига жойланган.


“Аёллар дафтари”га киритилган хотин-қизларга тадбиркорлик фаолияти учун кредит берилади - Anhor\nAnhor Все посты “Аёллар дафтари”га киритилган хотин-қизларга тадбиркорлик фаолияти учун кредит берилади\n“Аёллар дафтари”га киритилган ва тадбиркорлик билан шуғулланиш истагида бўлган хотин-қизларга БҲМнинг 150 бараваригача (33 млн 450 минг сўм) миқдорда кредитлар ажратилади. Бу ҳақда ҳукумат қарорида сўз боради, дея хабар беради Адлия вазирлиги.\nШунингдек, Халқ депутатлари туман (шаҳар) кенгаши томонидан тасдиқланган рўйхатлар асосида “Аёллар дафтари”га киритилган хотин-қизларга БҲМнинг икки бараваридан тўрт бараваригача (446 минг сўмдан 892 минг сўмгача) миқдорда бир марталик моддий ёрдам берилиши мумкин. Бир марталик ёрдам олган хотин-қизлар “Аёллар дафтари”дан чиқарилмаган ёки бир йил ичида қайта киритилган ҳолларда бир марталик моддий ёрдам бир календарь йили давомида бир маротаба берилади.\nБундан ташқари, секторлар раҳбарлари ҳамда туман (шаҳар) маҳалла ва оилани қўллаб-қувватлаш бўлими бошлиғининг хулосаси асосида “Аёллар дафтари”га киритилган хотин-қизларга турар жой ижара компенсацияси тўлаб берилади. Турар жой ижараси тўғрисидаги шартнома 2021 йил 31 декабрга қадар бўлган муддатга тузилиб, тўловлар ижарага берувчига тўғридан-тўғри тўланади.\nХоразмда ҳуқуқни муҳофаза қилиш органлари ходимлари куч ишлатганликда айбланмоқда


Самарқанд вилоят перинатал марказидаги кислород заводи Марказий Осиёда ягона - zarnews.uz\nМамлакатимиз раҳбарининг Германияга ташрифидан сўнг Германия халқаро ҳамкорлик жамияти (GIZ) Ўзбекистон соғлиқни сақлаш тизимида 5 миллион евролик лойиҳани амалга ошириши кўзда тутилмоқда. Ташкилотнинг Ўзбекистондаги лойиҳалари менежери Эвелина Тотева яқинда Самарқандга ташриф буюриб, вилоятдаги тиббий муассасаларда бўлди.\nВилоят перинатал марказида 2017 йилда Германия халқаро ҳамкорлик жамияти кўмагида тиббий кислород ишлаб чиқариш мини заводи ишга туширилган. Айни пайтда мазкур мини завод муассасага ойига 170 миллион сўм фойда келтиради. Яъни, мини заводнинг ойлик иш ҳажми учун 80 миллион сўмга яқин сарф-харажат қилинган ҳолда ойига 250 миллион сўмлик сифатли тиббий кислород ишлаб чиқарилмоқда.\nТеглар: Германия соғлиқни сақлаш


Ўзбек тилига давлат тили мақоми берилган сана муносабати билан Мудофаа вазирлигида «Тил – миллат кўзгуси» номли маърифий тадбир ўтказилди. Унда Мудофаа вазирлиги ҳузуридаги Жамоатчилик кенгаши аъзоси, Ўзбекистон халқ артисти Афзал Рафиқов, Муҳаммад Юсуф номидаги жамоат фонди раиси Назира ас-Салом, таржимон ва ёзувчи Маъсума Аҳмедова ҳамда хонанда Азиз Ражабий иштирок этди.\nАлбатта ўзбек тили ҳақида сўз кетганда улуғ мутафаккир мир Алишер Навоий номи ўзгача ҳурмат ва эҳтиром билан тилга олинади. Бу бежиз эмас. Чунки Алишер Навоий ўз асарлари орқали ўзбек тилининг нақадар бой, имконияти кенг, жозибадор тил эканлигини исботлаб, буюк жасорат кўрсатган алломадир. Тадбирда сўзга чиққанлар аввало, буюк сўз санъаткорининг ўлмас ижоди ҳақида, ўзбек адабий тилининг шаклланиш ва ривожланиш тарихи, шунингдек, ўзбек тилининг равнақига ҳисса қўшган замондош шоир, ёзувчи ва адибларнинг илмий ҳамда амалий хизматлари хусусида атрофлича фикр юритишди.\nАфзал Рафиқов Алишер Навоий, Бобур ғазалларидан, Ҳофиз Шерозий, Фирдавсий каби буюклар ижодидан ўзбек тилига қилинган ғоятда жозибадор, оҳангдор, таржималардан ўқиб берди. Шунингдек, сўз санъати имкониятларидан унумли фойдаланган шоирларимиз Абдулла Орипов, Эркин Воҳидовнинг асарларидан ҳам намуналар келтирди. Хонанда Азиз Ражабий ижросидаги тилимизнинг нафис ва оҳангдорлигини, гўзаллигини ифода этувчи шеър ва ғазалларга басталанган қўшиқларни йиғилганлар гулдурос қарсаклар билан қарши олишди.\nТадбир доирасида китоб ярмаркаси ҳам ташкил қилинди.


ЎзА - Допинг тестларининг натижалари эълон қилинди: Россия футболчилари ҳам “тоза”ми?\n13.07.2018 01:15 Чоп этиш версияси\nФИФА допинг тестлар ўтказилгани ҳақида пресс-релиз тарқатди. Унда қайд этилишича, футбол бўйича жаҳон кубоги иштирокчиларидан олинган барча допинг тестлари натижалари манфий бўлди. Турнирда иштирок этган 32 жамоанинг барча ўйинчилари синовдан ўтказилган.\nДопинг тестлар жаҳон чемпионати бошланишидан аввал ва ўйинлар вақтида амалга оширилди. Шунингдек, спортчилардан учрашувлардан кейин ва ҳатто ўйинлар ўтказилмайдиган кунларда ҳам намуналар олинган. Хабарда барчанинг допинг тестлари муваффақиятли чиққани айтилади. Яъни ҳеч бир ўйинчида таъқиқланган моддалар аниқланмаган.\nБу йил Россия футбол жамоасининг аввалги жаҳон чемпионатларида эриша олмаган натижага эришгани баъзиларда шубҳаларни уйғотаётган эди. Рус спортчилар ютуғини кузатиб бораётганлар эса қандайдир қувват қўшувчи воситалардан фойдаланган деган гумонда ҳам бўлишди. Масалан, Германиянинг Bild нашри бир неча кун аввал берган хабарида Россия терма жамоаси футболчилари жаҳон чемпионати-2018 вақтида ўз жисмоний ҳолатини яхшилаш учун допингдан фойдаланган, деб қайд этган. Нашрда россиялик футболчилар 2018 йилги Жаҳон чемпионатининг Хорватияга қарши кечган 1/4 финал учрашувида жисмоний ҳолатини кучайтириш учун аммиак ҳидлашганини маълум қилинган ва аммиак тақиқланган воситалар сафига кирмаса-да бу модда ҳам допинг каби қувватлантириши таъкидланган. Bild бунга исбот тариқасида “Твиттер“да Россия терма жамоаси ҳимоячиси Илья Кутеповнинг қуйидаги суратини тақдим этган.\nШубҳалар бежиз эмас, албатта. Чунки, икки йилдан буён айни шу юрт спортчилари йирик допинг-жанжалларга аралашиб қолишмоқда. Шу сабабли ҳам Россия терма жамоаси ўйинчиларига алоҳида эътибор қаратилган. Қайд этилишича, ЖЧ-2018 доирасида жамоа футболчилари бир неча маротаба такроран намуналар топширишди.\nЭслатиб ўтамиз, Россия терма жамоаси 2018 йилнинг 9 – 25 феврал кунлари Жанубий Кореянинг Пхёнчхан шаҳрида ўтган қишки Олимпиада ўйинларидан дисквалификация қилинганди. Халқаро олимпия қўмитасининг бу қарорига Россия терма жамоасининг Сочи-2014 Олимпиадасида допингдан оммавий тарзда фойдаланганликда айбдор деб топилгани сабаб бўлган. Шу тариқа россиялик спортчилар қишки Олимпиадада ўз мамлакати байроғи остида иштирок эта олмади. Допинг қабул қилмагани аниқланган россиялик спортчиларга Пхёнчхан ўйинларида фақат нейтрал байроқ остида иштирок этишига рухсат берилди.


16:41 / 04.02.2017\nOxford Economics’нинг Forbes’га келиб тушган ҳисоботига кўра, ўрта даромадга эга бўлган оилага Ҳонконг, Мумбаи, Пекин ёки Шанхайда майдони 90 квадрат метр бўлган хонадон харид қилиш учун 30 йил талаб этилади. Ҳисоботда бутун дунё бўйлаб истиқомат қилувчи аҳоли даромадлари кўчмас мулк қиймати билан таққосланган. Қуйида дунёдаги энг қиммат бешта кўчмас мулк бозори рўйхатини тақдим этамиз.\nЛондонда кўчмас мулк нархлари бир неча ўн йил давомида тинимсиз ошиб борди. 2013 йилдан бери Лондондаги уйлар учун нархлар мислсиз даражада ошиб кетди. Шаҳардаги хонадонлар ўртача нархи 2006 йилдаги 257 минг фунт стерлингдан 2016 йилги 474 мингга қадар кўтарилди. Орадаги фарқ 84 фоизни ташкил қилди.\nҲукуматнинг кўчмас мулк бозорини нуфузли кўчмас мулкка давлат божини киритиш ва инвестицион объектларга янги божларни киритиш бўйича барқарорлаштириш ҳаракатлари ҳеч қандай натижа келтирмади. Бироқ, яқинда ўтказилган сўровга кўра, иқтисодчилар жорий йилда кўчмас мулк нархлари ёки аввалги даражада сақланиб қолади, ёки ҳаттоки бироз арзонлашади, деган фикрда.\nШанхай – Хитойдаги энг қиммат кўчмас мулк бозорларидан бири. У ерда ўтган йил давомида уй нархлари 40 фоизга қимматлашди. Бундай кўтарилиш билан кураш олиб бориш бироз мушкул. 2015 йилда ички фонд бозорининг кучсизланишидан қўрқиб кетган кўплаб инвесторлар ўзларини кўчмас мулк секторига уришди.\nБироқ Шанхайда яқин орада кўчмас мулк бозори босим остида қолиши мумкин, сабаби тартибга солиш идоралари нархларни арзонлаштириш ёки улар қимматлашишини тўхтатиб қўйиш бўйича бир қанча қадамларни қўйди. Хитойнинг 20та шаҳри, шу жумладан Шанхай шаҳри маъмурияти ҳам кўчмас мулк бозорини барқарорлаштириш бўйича янги чоралар мажмуасини амалга татдиқ этди: харидларга лимит киритилди ва ипотека бўйича чекловлар кучайтирилди.\nХитойнинг қитъа қисмидаги энг қиммат кўчмас мулк бозори – Пекиндадир. Уй-жой қурилиш ва шаҳар ҳамда қишлоқ туманларни ривожлантириш комиссияси маълумотига кўра, айни дамда у ерда бир квадрат метр нархи 5820 АҚШ долларига тенг. Пекиндаги уй-жойнинг ўртача нархлари сентябрь ойида тахминан 30 фоизга қимматлашди. Хитойнинг бошқа шаҳарларида эса кўрсаткич 11 фоизга тенг бўлди.\nҲукумат томонидан октябрда қабул қилинган чеклов чоралари нархларнинг кескин ошишини тўхтатишга хизмат қилиши лозим, бироқ уларнинг кутилмаганда тушиб кетиш хавфи ҳам бор.\nҲиндистоннинг Мумбаи шаҳри дунёдаги энг қиммат уй-жой бозоридан бирига айланди. Quartz’нинг ёзишича, Мумбаида аҳоли даромадига нисбатан кўчмас мулк қиймати нисбати – “Ҳиндистондаги энг йирик шаҳарлар орасида энг баланд кўрсаткичга эга”. Давлат бойишда давом этмоқда ҳамда девелоперлар тўлиб тошган шаҳарда янги қурилиш майдонлари топишга қийналмоқда. Эслатиб ўтамиз, ушбу шаҳарда ҳамон миллионлаб кишилар хароб кулбаларда истиқомат қилади.\nНоябрда мамлакат бош вазири Нарендра Моди пул ислоҳотини ўтказиб, 500 ва 1000 рупийлик қоғоз пулларни муомаладан олгач, кўчмас мулк бозори босим остида қолди. Ҳиндистонда солиқлардан қочиш мақсадида кўчмас мулк билан боғлиқ аксарият битимлар нақд пул кўринишида амалга оширилади. Маҳаллий PropEquity компаниясининг фикрича, Мумбаида жорий йилда кўчмас мулк нархлари 30 фоизга арзонлашиши мумкин экан.\nҲонконг жаҳондаги энг қиммат уй-жой бозори номини етти йилдан бери ўзида сақлаб келмоқда. Demographia ҳар йилги ҳисоботи маълумотларига кўра, ўтган йилда кўчмас мулкка ўртача нархи аҳоли бир йиллик даромадининг 18,1тасига тенг бўлган. Кичик пастлашишга қарамай (бир йил аввал бу кўрсаткич 19та йиллик даромадга тенг бўлган) Ҳонконгдаги кўчмас мулк ҳамон “жуда ҳам кўп пул туради”, дейилади ҳисоботда.\nСўнгги йилларда шаҳардаги уй-жой нархлари кескин равишда қимматлашмоқда. Бу жараён кичик фоиз ставкалари ва харидорларнинг кўплиги билан боғлиқ. Арзон уй-жойларнинг йўқлиги минтақадаги энг асосий ижтимоий муаммолардан бири саналади, сабаби бадавлат бўлмаган инсонлар кичик ва хавфли уйларда истиқомат қилишга мажбурлар.\nХитойнинг икки вакиласи шахмат бўйича жаҳон чемпиони унвони учун курашадилар\n12:16 / 03.05.2018


Исмат Хушев: Ўзбек матбуоти қачон ўзбек халқига хизмат қилади? (Биринчи мақола)\nКуннинг муҳим мавзуси, Муҳаррир минбари, Хайриддин Султонов | 12/28/2016 12:23 AM 31056 марта ўқилди\nМирзиёев келаси йилни Одамлар билан мулоқот йили деб эълон қилди.\nНега Президент ғояларини элга тадбиқ этишда матбуот ҳануз орқада қолмоқда\nЁки матбуотни назорат қилувчи Давлат маслаҳатчиси: “Янги Президентнинг бу сиёсати узоққа бормаса керак!” деган хаёлдами?\nАхир, ҳеч бир манба халқ билан – матбуотчалик чамбарчас боғлиқ бўлолмайди-ку!\nХалқ билан мулоқот йили кун тартибига чиққанидан бўён бирор бир матбуот халқ билан мулоқот йўлига ўтмади. Нега?\nНега матбуот нашрлари ўқувчилар учун то ҳануз ўз эшикларини очмади?\nҲолбуки, Бош вазир очган виртуал қабулхона бугун Президент қабулхонасига айлантирилди. Бошқа қатор вазирлик ва ҳокимликлар ҳам халқ учун ўз қабулхоналарини оча бошлади.\nЛекин ўзбек матбуоти Мирзиёев бошлаган бу хайрли ишни то ҳануз англаб етолмади, идрок этолмади.\nБунинг сабаби, менинг назаримда қуйидагилардан иборат.\nБизда қўрқмас ва жасур журналистлар йўқ деб айтишади. Мен бунга қўшилмайман, бу ёлғон гап!\nБизда талантли ва жасур журналистлар бор. Қўрқмас ва мард муҳаррирлар йўқдир балки.\nБундай ожиз ва ноилож муҳаррирлар ортида турган Матбуот ва Маънавиятни назорат қиладиган – Давлат маслаҳатчисининг ўзи аслида қўрқоқ ва муттаҳам бўлса-чи?\nУ ўз мансаби ва маишатини ўйлаб, бунга йўл қўймай келаётган бўлса, нима дейсиз?\nҲеч бир манба халқ билан матбуотчалик чамбарчас боғлиқ бўла олмаслигини ўзини даҳо ёзувчиман деб юрган бу валломат билмайди деб ўйлайсизми?\nБулоқ аслида бошидан лойқаланаётган бўлса, аҳвол нима бўларди? Бунинг учун журналист ва муҳаррирларни айблаш тўғримикан?\nКаримов замони ҳеч қачон орқага қайтмайди энди. Шуни ҳамма англаб етиши лозим.\nЯнги Президент ғояларини ўзида акс эттириш масаласида ҳам ўзбек матбуоти тамомила орқада қолаяпти.\nХалқ билан мулоқот йили кун тартибига чиққанидан буён бирорта матбуот халқ билан мулоқот йўлига ўтдими?\nҚадимда – куни кеча ўтган тарихимизда барча матбуотнинг ўз қабулхонаси бўларди.\n“Инқилоб хиёбони” да – Ленинград кўчаси 32 да – етти қаватли “Газетлар корпуси”нинг эшигида кириб чиқишни тартиб солиб, назорат қиладиган навбатчилар турарди, холос.\nБу ерда куни бўйи – эрта тонгдан то тун ярмига қадар матбуотга ўз арзу додини айтиш учун келган одамларнинг қадами узилмасди.\nХалқ келиб юрагини очарди газетага. Чунки у матбуотга ишонарди, ундан нажот сўрарди.\nЎзбек матбуоти ўша пайтларда ўзбек халқининг чин дўсти ва ҳамкорига, кенг маънодаги халоскорига айланиб улгурган эди.\nОдил Ёқубов раҳбарлик қилган ва Карим Баҳриев билан Исмат Хушевлар махсус мухбир бўлиб ишлаган “Ўзбекистон адабиёти ва санъати” газетаси 800 000 – бир миллион, Шароф Убайдуллаев бош бўлган “Ўзбекистон овози” ва “Тошкент оқшоми” газеталари салкам бир ярим ва икки миллион нусхада чоп этиларди…\nБугун ҳам “Инқилоб хиёбони”даги ўша “Газетлар корпуси” ҳамон ўз жойида турибди.\nФақат энди бу ерларда олдингидай – одамлари тўлиб тошган жўшқин ҳаётдан асар ҳам йўқ.\nҚабулхоналар тақа тақ ёпилган, бу ҳам етмагандек, эшигига қулф ҳам урилган.\nЭнди ҳар бир газета қошида елкадаги погонини кўз кўз қилиб, қуролланган милиция ходими туради.\nБегоналар нари турсин, ҳатто гувоҳномасини тасодифан уйида унутиб қолдирган журналистлар ҳам ўз ишхонасига киролмайди.\nХалқ ўз газетасига бемалол кириб чиқолмаса, унга қандай меҳр қўйсин, дардини айтсин?\nМустақиллик даврига келиб, ўзбек матбуоти тиражи – Совет давридагига нисбатан ўн баробар, ҳатто юз баробар камайиб ва қисқариб кетди…\nҲа, биз редакция маҳкамаларида милиция турмаган совет даврида ҳам ишлаганмиз.\nБиз социалистик замоннинг барча қирраларига ҳам хайрихоҳ эмасмиз.\nЛекин икки қўлимизни кўксимизга қўйиб айтишимиз лозимки, социализнинг – ўрганса арзийдиган томонлари ҳам бор эди. Бунинг энг асосийси – социал масалалар эди, унинг бир қирраси – матбуот эди. Чунки матбуот – ҳукмрон синфнинг ҳақиқий ёрдамчиси эди.\nСобиқ редактор дўстларим бор. Улар билан вақт бевақт боғланиб, ўтган кунларимизни ёдга оламиз. Ўша йиллардаги газета тахламларини кўрамиз, варақлаймиз, эслаймиз…\nГазеталарда кунда ё кунора танқидий материаллар бериларди. Ҳафтада иккита ё учта фелъетон чиқарди. Ҳозир нима бор?\nОриф Юнус, Худойберди Тўхтабоев, Усмон Юсупов, Восий Маҳкамов, Шобарот Кузамбоевларнинг қалами фелъетон жанрида чархланган.\nЎзбек матбуотида мустақиллик йилларига келиб, энг сўнгги фелъетон қачон эълон қилинган?\nХайриддин Султонов бошчилигидаги бугунги ўзбек матбуоти назоратчилари “Янги Президентнинг бу сиёсати узоққа бормаса керак!” деб ўйлашяпти, шекилли.\nЁки улар бугунги ўзгаришларга тамомила қарши бўлган ёвуз кучлардир.\nМасалан, Мирзиёев бугунга қадар халқ ишончини оқлолмаган жуда кўп вилоят ҳокимлари, вазир ва мулозимларни ишдан бўшатди.\nНега ўзбек матбуоти ноёб қилиқлари билан танилган бирорта арзанда мулозимни холис танқид қилиб, унинг аслида нима учун ишдан олинганини шарҳлаб беролмайди?\nАхир ўзингиз бир ўйлаб кўринг. Янги Президент таназзулга ботган жамиятни тозалай деб, унга тоза ҳаво кирсин деб, эскича фикрлайдиган пачка пачка раҳбарларни ишдан олса, халқ уларнинг нима учун кетганини билмаса.\nЭртага бу кетаётган ҳокимларнинг кўпи ўзини ноҳақ ишдан урилганман демаслигига ким кафолат бера олади?\nУлар ўзларини бир оздан сўнг Қаҳрамон деб ўйлаб, яна сиёсатга қайтишни орзу қилиб қолиши мумкин. Чунки уларнинг чўнтаги тўла.\nУлар яна ўзларининг эскича – Каримовча сиёсатларини юритишни қўмсаб қолишлари мумкин…\nШунинг учун ҳам халқ уларнинг бугун нима учун ишдан олинганини аниқ тиниқ билиши шарт.\nУларнинг барча ҳатти ҳаракатларини элга билдириш керак. Бу бошқаларга аччиқ сабоқ бўлиши лозим.\nҚачон уларнинг хатоси бошқалар учун ибрат бўлади? Матбуотга чиқсагина. Элга ошкор этилсагина.\nУнутмайлик: Бизда жуда кўп ҳоким бўлиши хато бўлган ҳокимлар бор. Уларнинг асл башарасини матбуот очиши лозим!\nЁ бунинг учун ҳам Президентнинг рухсати керакми?\nЁки Мирзиёевнинг ўзи редакцияларга бориб, ёзиб бериши керакми фелъетонни ҳам…\nЯна бир марта такрорлайман:\nҲокимларнинг ичида ҳоким бўлганлиги хато бўлган ҳокимлар бор. Уларнинг асл башарасиин очиш бизнинг вазифамиз. Бу бошқаларга сабоқ бўлиши керак.\nБу борада бизга ўрнак бўларли устозлар бор. Шундай фидойи ва ватанпарвар журналистлардан бири Шароф Убайдуллаев.\nУ киши бундан олти ой-бир йил муқаддам Сирдарё ва Жиззах вилояти ҳокимларининг ўз ўрнига номуносиб экани ҳақида гапира бошладилар. “Дунё ўзбеклари”, “Озодлик” ва “ББС” орқали бу ҳақда аниқ тиниқ факт ва далиллар билан бутун дунёга жар солдилар, овоза қилдилар.\nЛекин минг афсуски Каримов замонида бизнинг ва Шароф аканинг бу виждон ҳайқириқлари керакли идораларга етиб бормади. Дунё матбуоти чиқишларига эътибор берилмади.\nЎзбекистон янги Президент бошқарувига ўтган заҳоти мамлакатда адолат меъзонлари ўрнатила бошланди. Ўз мансабини суистеъмол қилган мулозим ва ҳокимлар билан бирин кетин хайрлашиш бошланди.\nАжабки, Сирдарё вилояти ҳокимини ишдан олиш чоғида Президент Мирзиёев: “Сиз ўз нўноқлигингиз билан бизни нафақат вилоят ва республикада, балки бутун дунёга шарманда қилдингиз!” деб айтганида, “Дунё ўзбеклари”, “Озодлик” ва “ББС” даги танқидий мақола ва суҳбатларни назарда тутганига заррача ҳам шубҳам қолмади.\nДемак, янги Президент ҳамма гап-сўздан хабардор, кимнинг қандай ишлаётгани ва ким нима деганини ва ёзганини яхши билади…\nСирдарёдан сўнг кўп ўтмай, Жиззах вилояти ҳокими ҳам ишдан олинди.\nМен бугун бу вилоятларда ҳақиқат қарор топиб, адолат мезонлари ўрнатилишида беназир устозимиз, таниқли ўзбек журналисти Шароф Убайдуллаевнинг виждоний хизмати ва касбий заҳмати беқиёс эканини алоҳида эътироф этишни истардим.\nБиз узоқда – Канададамиз, истаган мулозимни, ҳатто қудратли МХХ раисини ҳам қўрқмай, бемалол танқид қилишимиз мумкин.\nЛекин Ўзбекистонда яшаб, ўзи туғилиб ўсган юртнинг бойвачча ва хотинбоз ҳокимларини танқид қилиш, чексиз заҳматларга кўксини тутиб, адолат ва диёнат талаб қилиш – ҳамманинг ҳам қўлидан келавермайди.\nМен бир гал Шароф акага ҳатто: “Қўйинг шу гап сўзларни, ўзингизни ўйланг, тинчгина юринг!” деб айтганман.\nШунда устоз алам ва ҳасрат билан: “Мен ишонган ва суянган шогирдим бўла туриб Сиз шундай десангиз, бошқадан нима кутиш мумкин. Унда одамларнинг ҳақ ҳуқуқини ким ҳимоя қилади?” – деб чексиз бир изтироб билан қаттиқ эътироз билдирган эдилар…\nШароф Убайдуллаев “Дунё ўзбеклари”да ёзган танқидий мақолалар, “Озодлик” ва ББС дан фош қилган қатор бедодликларни матбуотнинг назоратчи раҳнамоси Хайриддин Султонов билмаган ва эшитмаган деб ўйлаш учун одам ё тентак ва ё нодон бўлиши керак.\nУ ҳаммасини эшитган, яхши билган.\nЖурналист бир пайтлар – давлат арбоби ҳисобланарди. Саксонинчи йилларда Шароф Рашидов Москвадаги “Журналист” журналида эълон қилган мақоласини “Журналист – давлат арбоби!” деб номлагани ҳам бежиз эмас эди.\nЎзбекистон матбуоти – газета ва журналлар, радио ва телевидения бир пайтлар адолат ва диёнат тантана қиладиган, ҳақиқат тикланадиган муборак даргоҳ эди.\n“Ўзбекистон адабиёти ва санъати” газетаси махсус мухбири Исмат Хушевнинг ўзбек матбуотида эълон қилинган қатор таҳлилий ва танқидий мақолалари қисқа даврда уни элу-юртга танитди, одамларнинг назарига туширди.\nМен бугун ҳам олис Канадада туриб бу мақола ва матнларни фахр ва ифтихор билан эслашим мумкин.\nНегаки, улар мени Ўзбекистонга танитди. Журналист – нафақат журналист, балки, шу билан бирга – давлат арбоби ҳам эканини ҳаётда исботлади.\n1.. “Паркентдан келган хатлар (“Саодат” журналининг 1987-йил 7-сони)\n2. “Тикувчи қизларнинг изтироблари” (“Саодат” журналининг 1987 йил 8-сони)\n3. “Номус ўғрилари” (ЎАС, 1987 йил, 27 ноябръ).\n4. “Давр – инсон – эътиқод” (Н.А.Муҳиддинов билан суҳбат, ЎАС, 1987-йил, 11-декабръ).\n5. “Ижодкорга ҳурмат шуми? Сирдарёлик ёш ёзувчи нега ёлғизлаб қўйилди?” (ЎАС, 1988-йил, 12-февралъ).\n6. “Дўстлик байтининг икки сатри” (ЎАС, 1988-йил, 25-март).\n7. “Хориж эллар шамоли” (ЎАС, 1988-йил, 5-август).\n8. “Маҳкумалар. Хотин-қизлар қамоқхонасида бир кун (ЎАС, 1988-йил, 30-сентябръ).\n9. “Чақалоқ ўғилмиди?” (ЎАС, 1988-йил, 28-октябръ).\n10. “Қўлингиз пок, кўнглингиз оқми?” (ЎАС, 1988-йил, 2-декабръ).\n11. “Арман жароҳатлари” (ЎАС, 1988-йил, 23-декабръ).\n12. “Таажжуб” (ЎАС, 1989-йил, 3-март).\n13. “Прокурорни қандай қўлга туширишди?” ЎАС, 1989-йил, 12-май).\n14. “Гуноҳсиз гуноҳкорлар” (ЎАС, 1989-йил, 8-сентябръ).\n15. “Ўз қадрини билиш – миллатчилик эмас!” (ЎАС, 1989-йил, 30-ноябръ).\nБугун Ўзбекистондаги бирор бир ижодкор мустақилликнинг чорак асри давомида расмий ўзбек матбуотида юқоридагидек – танқидий ва таҳлилий мақоласи борлигини, эълон қилинганини кўрсата оладими?\nИслом Каримовнинг “Мустақиллиги”га қадар ўзбек журналистикаси жамиятда – чин маънодаги ҳаёт мактаби ролини ўтарди.\nЭнди бу мактаблар тамомила унутиб юборилди. Оммавий ахборот воситалари тепасига Хайриддинга ўхшашлар ўтиргани боис, бутун ўзбек матбуотининг юзи қора бўлди.\nЖурналистлар эса давлат арбоблигидан – жамиятнинг хароб, бетоб ва сароб қатламига айланиб қолди…\nМайли, эҳтиросга берилмай, яна Мирзиёев даврига қайтсак.\nЯнги Президент ишдан олган ҳокимлар халқ назаридан қолган эди.\nНега бу ҳақда биринчи бўлиб гапириш ва ёзиши лозим бўлган матбуот ҳануз жим.\nНега матбуот мамлакатдаги инқилобий ўзгаришларга, кадрлар алмашинувига жим қараб, оддий томошабин бўлиб турибди.\nБиргина Тошкент вилоятининг ўзида қанча ишлар қилинди. Бу ерда қисқа давр ичида уч марта вилоят ҳокими алмашди. Нега бундай бўлди?\nБунинг сабабини халққа тушунтириб берадиган матбуот керак эмасми? Агар ичкарида буларни ёзадиган матбуот бўлмаса, ташқарида бор-ку: “Дунё ўзбеклари”, “Озодлик”, “ББС” бор…\nМирзиёев ФБ даги саҳифасида тўрт вилоят ҳокимларини халқ билан мулоқот ўрнатмай, оёғи ердан узилиб қолгани учун ишдан олинганини айтди.\nУларнинг оёғи ердан узилиб қолган бўлса, нега буни биз журналистлар ўз вақтида кўрмадик?\nТоронто шаҳри, Канада, 27 декабрь, 2016 йил.\nИсмат Хушев: Ўзбек матбуотига отилган ўқ… (Биринчи мақола)\nИсмат Хушев: Бир ярим йиллик ҳарбий хизмат (Биринчи китоб, 11-боб)\nИсмат Хушев: Шавкат Мирзиёев ўзбек халқига Умид ва Ишонч берди!!!\nИсмат Хушев: Ёзувчини ёзгани учун қўлини кесдилар (Биринчи мақола)\nИсмат ХУШЕВ: БИРИНЧИ НОМЕРЛИ ДАВЛАТ МАСЛАҲАТЧИСИ (1-мақола)\nИсмат Хушев: МХХ ҳақидаги гапириш мумкин бўлмаган гаплар (Биринчи мақола)\n12/28/2016 at 5:12 PM\nIsmat aka aytgan sovet jurnalistikasi darajasiga etish endi juda qiyin. Karimov bor matboatni ham yuq qildi. Uning zamonida mozor tinchligi o’rnatildi. Eng ymoni xalqni manaviy saviysi anch tushib ketdi.\n12/28/2016 at 5:07 PM\nHAQIQATDAN HAM XOKIMLARNI NIMA UCHUN ISHDAN OLINAYTGANINI SABABINI ASOSLI MATBOAT KO’RSATISHI SHART! CHUNKI XALQ KO’RSIN BU AMALDORLARNI NIMA ISHLAR QILIB YRGANINI. AGAR JINOYT QILGAN BO’LSA BUNGA HAM JAVOB BERISH KERAK.\nO’zbek matboatiga juda to’g’ri tashbex quyibsiz Ismat aka.\n12/28/2016 at 4:16 PM\nҲурматли Исмат ака!\nЎзбек матбуоти хали бери мустақил бўла олмайди.Ҳақиқий журналистлар қамоқда,чет элларда ва жуда кўпчилиги ўлиб қутилишди.\nЧорак аср бу жуда катта вақт,режим бошланганида туғилган болалар бугун худди роботларга ўхшаб қолган,ҳақиқатни айтадиган бўлсангиз ёқангизга ёпишадиган холга келтирилган.\nЭнг асосийси куч ишлатар тизимларда хал қилувчи мансабларда эски тузумнинг карчолонлари ўтиришибди.\nУлар хозир фақат тилида бугунги замонни мақтаб турибди аммо қилаётган ишлари эскича,энди партизанлик йўлига ўтиб олишди.\nБугунги журналистларнинг юрагини улар палопон пайтидаёқ суғуриб олишган.\nЎзбекистонда Шароф ака очиқ гапира олади,Мамадали Махмудов,Ҳамроқул Асқар қўрқмасдан ёзиб келишаяпди.\nМалоҳат Эшонқуловага гап бўлиши мумкин эмас.\nВа ана шу инсонлар билан ҳақиқатни ёзувчилар руйхати ёпилади хисоби.\nЭнди бугунги кунда Хайриддин Султон бош суянчиғидан айрилгани билан устунлар хали тиргак бўлиб туришибди.\nЎлик матбуот айнан ўшаларга керак,зарур ва шарт.\nБугунги холатимизниниг ҳақиқий аҳволини виртуал қабулхонага келиб тушган юз минглаб аризалар белгилаб берди.\nАйнан шу журналистлар ва ОАВ ушбу нуқсонларни ёпиб келди.\nБулар ҳар қандай четдан бостириб келадиган душманлардан минг бора хавфлироқ ва дахшатлироқдирлар.\nҚуруқ аравани мунтазам тўла ва чиройлик деб келишди.\nNamoz Normumin says:\nБекорга матубот тўртинчи ҳокимият, дейилмайди. Шароф Убайдуллаев Озод назар дастуларининг бирида ЎЗбек матбуоти ўлганига 25 йил бўлди, деган эди. Матбуот ўлди дегани аслида халқ, ватан ва давлат ҳам ўлди дегани. Чунки сўз, фикр ва матбуот эркинлиги миллатнинг тафаккури, онгининг янгиланиши ва бу туфайли жамиятнинг тараққий қилиши, дегани. Ислом Каримов буни билгани учун ҳам сўз ва матбуот эркинлигини ўлдирган эди Ўзбекистонда.Янги Президент ҳам ҳали бирор марта бу соҳанинг янгиланишидан ва матбуотни эркинлаштириш ҳақида гапирмади. Аммо Сенат Раиси ўринбосари Содиқ Сафоев бу ҳақда гапирди. Матбуот албатта қонун доирасида эркин бўлиши керак. Масалан, бу соҳодаги эркинликлар жамиятда миллий ва диний низоларга сабаб бўлмаслиги керак. Бу масалада ҳукумат ҳам матбуот ходилари ҳам ёзувчи ва шоирлар ҳам масуълиятни яхши ҳис қилиши керак. Хуллас, бир томонда матбуотда ижобий эркинликлар, бошқа томонда эса миллат, унинг эътиқоди ва маданияти, жамият ва давлатнинг тараққиёти учун масъулият бўлиши керак. Ана шундан бу соҳада ишлар аста секинлик билан тўғри йўлга тушади. И. Хушевга (фақат у кишига эмас) ҳар ким ҳал хил муносабатда бўлиши мумкин, бунга асос ҳам бордир. Аммо матбуот ҳақидаги бу мақола ҳақиқатан долзарбир. Бир кун эмас. бир соатга кечиктириб бўлмайди сўз, фикр ва матбуот эркинлигини. Зеро, ҳақиқий ислоҳотлар мана шу соҳадан бошланишида ҳеч кимда шубҳа йўқдир. Худди, бундан 28 йил аввал Ўзбекистонда мустақиллик жараёни Қайта қуриш ва ошкоралик билан бошлангани каби…


ОТМалар талабаларни давлат буюртмаси асосида қабул қилади – Газета.uz\nЯнги ўқув йилидан бошлаб ОТМлар қабулни давлат буюртмаси асосида амалга оширади. Бакалавриатнинг кундузги бўлимларига жами 80430 киши қабул қилинади.\nLotinchada 18 июн 2019, 06:46 Жамият\n2019/2020 ўқув йилидан бошлаб Ўзбекистон олий таълим муассасаларига қабул олий маълумотли ходимларга талаб юқори бўлган соҳалар ва иқтисодиёт жабҳалари учун давлат буюртмаси асосида амалга оширилади. Бу президент Шавкат Мирзиёевнинг қарорида кўзда тутилган.\nТабақаланган тўлов контракт бўйича бакалавриатга қўшимча қабул ҳамда базавий тўлов контракт бўйича магистратурага қабул параметрлари ОТМлар томонидан вазирлик ва идоралар билан келишилган ҳамда мавжуд қувватлар, моддий-техник база ва профессор-ўқитувчи таркибидан келиб чиққан ҳолда белгиланади.\nҚарор билан ногиронлиги бўлган шахсларга давлат гранти асосида икки фоизлик (умумий абитуриентлар сонидан) қўшимча қабул квотаси жорий этилди. Муддатли ҳарбий хизматни ўтаган ва ҳарбий қисм қўмондонлиги тавсиясига эга бўлган шахслар учун бакалавриатнинг кундузги, сиртқи ва кечки шакллари бўйича беш фоизлик қабул квотаси белгиланди.\nТўлов-контракт асосида таҳсил олаётган барча талабалар эндиликда хоҳишига кўра контракт тўловини стипендияли ёки стипендиясиз тўлашлари мумкин.\nСиртқи, махсус сиртқи ва кечки таълим шакллари учун тўлов контракти қиймати худди шу бакалавриат йўналиши бўйича кундузги тўлов контракти қийматидан ошмаслиги керак. Бундан ташқари, ОТМлар ректорлари бакалавриат ва магистратурада чет элликлар учун тўлов-контракт қийматини мустақил равишда белгилаш ҳуқуқига эга бўлди. У Ўзбекистон фуқароси учун белгиланган тўлов контрактининг базавий қийматидан оз бўлмаслиги керак.\nЯнги тартибга кўра, абитуриентлар эндиликда бакалавриат йўналишидан бошқа йўналишлар бўйича магистратурага қабул бўйича танловда иштирок эта оладилар.\nҲужжат билан 2019−2020 ўқув йили учун мамлакат ОТМларига қабул квоталари ҳам белгиланди. Бакалавриатнинг кундузги бўлимларига 80430 киши, таълимнинг сиртқи бўлимига — 19985 киши, кечки бўлимларга — 1985 нафар талаба қабул қилинади. Магистратурага қабул квотаси 7695 кишини ташкил этади.\nЯнги ўқув йилидан бошлаб ОТМлар вазирликлар, идоралар ва йирик хўжалик бирлашмалари (иш берувчилар) эҳтиёжларидан келиб чиққан ҳолда бакалавриатнинг кундузги шакли йўналишлари бўйича табақалаштирилган тўлов контракти асосида сиртқи ва кечки таълим шаклларини очишлари мумкин.\nУ ерга иш стажи энг камида беш йил бўлган ходимлар иш берувчиларнинг тавсиялари асосида суҳбат натижалари бўйича қабул қилинади. Танланган бакалавриатнинг таълим йўналишлари уларнинг меҳнат фаолиятига мос келиши лозим. ОТМни тугатганларидан сўнг улар беш йил давомида ушбу соҳада ишлаши талаб этилади.\nОТМларга таълим муассасасининг салоҳияти ва жойлашган ўрни, шунингдек, абитуриентларнинг олий таълимга эҳтиёжларини ҳисобга олган ҳолда табақалаштирилган тўлов контракти қийматини мустақил равишда белгилашга рухсат берилди. Бунда энг кам контрак миқдори ОТМга қабул бўйича давлат комиссияси томонидан белгиланади.\nДавлат буюртмаси бўйича ўқишга тавсия этилмаган абитуриентларни табақалаштирилган тўлов контракти бўйича ОТМга қабул қилиш уларнинг кириш имтиҳонларида тўплаган баллари бўйича амалга оширилади.


суҳбат - xabar.uz\nМени саволнинг ҳадикли томони бор-йўқлиги эмас, мураккаблиги ҳуркитяпти. Болалар шоириман дедим-ку боя, намунча қийнамасангиз... Майли, уқувим етганича деб, бир таваккал қипкўрай-чи.\n«Жазони ўтаётган озодликдан маҳрум этилган шахсларнинг ҳуқуқлари бу борада қонунчиликдаги сўнги янгиликлар». Айни шу мавзуда Адлия вазирлиги, Тошкент вилояти адлия бошқармаси ходимлари ҳамда Тошкент давлат юридик университети ўқитувчилари ҳамкорликда Тошкент вилояти Бўка туманида жойлашган манзил колониясида маҳкумлар билан давра суҳбати ўтказишди.\nАхборот технологиялари ва коммуникациялари вазирлигини ислоҳ қилиш керак. Тизимни ўзгартира оладиган менежер, четдан одам керак. Чунки соҳада бошқа ракурсдан бошқа нигоҳ билан қараш керак бўлган. Бир жойда қотиб қолиш, эски ёндашувлар, шаклланиб қолган стереотиплар мавжуд бўлиб, уларни ўзгартиришга ҳаракат қилиш керак.\n«Бундай ўзгаришлар бўлишини умуман тасаввур қилмаган эдим». АҚШнинг Ўзбекистондаги элчиси билан суҳбат\nЎзбекистонга нисбатан ишонч сўнмаган эди. Ишонардик бир кун шундай кунлар келишига. Бу давлат Марказий Осиё келажагида муҳим роль ўйнашини билар эди.


Ўзбекистон давлат жаҳон тиллари университети 2021/2022 ўқув йилидаги Илмий кенгашининг иш режаси\n2021/2022 ўқув йилидаги Кенгаши\nУниверситет Кенгаши йиғилиши\nмуҳокамаси асосида тасдиқланган.\n2021 йил 26 август.\n2021 й. АВГУСТ\n1. Ўзбекистон Республикаси Президенти Фармойишлари, Вазирлар Маҳкамаси, Олий ва ўрта махсус таълим вазирлигининг қарор ва буйруқлари, Ўзбекистон Республикаси Президентининг 2021 йил 30 июлдаги “Олий таълим ташкилотларида таълим олиш имкониятларини янада кенгайтириш чора-тадбирлари тўғрисида”ги қарори, Вазирликнинг 2021 йил 21 июндаги 281-сонли “Олий таълим тизимида “Корупциясиз соҳа” лойиҳасини амалга оширишни ташкил этиш тўғрисидаги буйруғи асосида Ўзбекистон давлат жаҳон тиллари университети вазифалари тўғрисида.\nРектор У.Азизовнинг ахбороти.\n2. 2021/2022 ўқув йилига тайёргарлик тўғрисида.\nЎқув-услубий бошқарма бошлиғи\n3. 2021/2022 ўқув йилига мўлжалланган университет Кенгаши иш режасининг тасдиғи.\n4. ЎзДЖТУ хузуридаги Олий таълим муассасаси ходимларини қайта тайёрлаш ва малакасини ошириш тармоқ марказининг Низоми тасдиғи.\nОлий таълим муассасаси ходимларини қайта\nтайёрлаш ва малакасини ошириш тармоқ маркази директори А.Назаровнинг ахбороти.\n5. ЎзДЖТУ ўқув ишлари бўйича 2021–2022 ўқув йили иш режаси тасдиғи.\nЎқув ишлари бўйича проректор Б.Қулматовнинг\n6. Ўзбекистон давлат жаҳон тиллар университети таркибидаги таълим сифатини назорат қилиш бўлимининг 2021-2022 ўқув йили учун иш режаси тасдиғи.\nБўлим бошлиғи П.Нишоновнинг ахбороти.\n7. Университет жисмоний ва юридик шахсларнинг мурожаатлари билан ишлаш, ички назорат ва мониторинг бўлимининг 2021/2022 ўқув йили учун иш режаси тасдиғи.\nЖисмоний ва юридик шахсларнинг мурожаатлари билан ишлаш, назорат ва мониторинг бўлими бошлиғи Х.Мусахоновнинг ахбороти.\n8. Ўзбекистон давлат жаҳон тиллари университети академик лицейи 2021-2022 ўқув йили учун иш режаси тасдиғи.\nЎзДЖТУ академик лицейи ижрочи директори М.О.Обидованинг ахбороти.\n9. Ўзбекистон давлат жаҳон тиллари университетида ёшлар билан ишлаш ва маънавий-маърифий ишлар самарадорлигини оширишга қаратилган 2021/2022 ўқув йили тадбирлар режаси тасдиғи.\nЁшлар масалалари ва маънавий-\nмаърифий ишлар бўйича проректор,\nдоц. Ҳ.Ҳакимовнинг ахбороти.\n10. Маркетинг ва талабалар амалиёти бўлимининг 2021 йил учун иш режаси тасдиғи.\nМаркетинг ва талабалар амалиёти бўлими бошлиғи С.Атаханованинг ахбороти.\n11. Ўзбекистон давлат жаҳон тиллари университети Ота-оналар кенгашининг 2021/2022 ўқув йили учун мўлжалланган иш режасининг тасдиғи.\nОта-оналар кенгаши раиси,\nпроф. Д.Б.Бобожонованинг ахбороти.\n12. Университет Хотин-қизлар қўмитасининг 2021/2022 ўқув йилига мўлжаллаган иш режаси тасдиғи.\nУниверситет хотин-қизлар қўмитаси\nраиси, доц. Н.Жўраеванинг ахбороти.\n13. Университет Устоз-мураббийлар кенгашининг 2021/2022 ўқув йилига мўлжаллаган иш режаси тасдиғи.\nкенгаши раиси З.Ибрагимованинг\n14. ЎзДЖТУ иқтидорли талабалари билан ишлаш режасининг тасдиғи.\nИқтидорли талабалар билан ишлаш бўйича раҳбар В.Амановнинг ахбороти.\n15. 2021/2022 ўқув йилида амалга ошириладиган психологик ишлар режаси тасдиғи.\n16. Ҳар хил масалалар:\n1). Хорижий педагог ва олимларга устама хақ тўлаш ҳақида.\n2). ЎзДЖТУ ахборот-ресурс марказига олинган янги адабиётлар шарҳи.\n2021 й. СЕНТЯБРЬ\n1. Ўзбекистон Республикаси Президенти Фармойишлари, Вазирлар Маҳкамаси, Олий ва ўрта махсус таълим вазирлигининг қарор ва буйруқлари асосида Ўзбекистон давлат жаҳон тиллари университети вазифалари.\n2. Ўзбекистон Республикаси Президентининг “Ўзбекистон Республикасинннг 2020 йил 23 сентябрдаги “Таълим тўғрисида”ги ЎРҚ-637-сон конуни ижроси бўйича университетда амалга оширилаётган ишлар тўғрисида.\nдоц. Б.Қулматовнинг ахбороти.\n3. ЎзДЖТУ таълим сифатини назорат қилиш бўлимининг 2020/2021 ўқув йилидаги фаолияти тўғрисида.\nбошлиғи П.Нишоновнинг ҳисоботи.\n4. ЎзДЖТУ “Ўзбекистонда хорижий тиллар” электрон журнали бўйича олиб борилаётган фаолият тўғрисида.\n“Ўзбекистонда хорижий тиллар” электрон журнали ва Интернет портал директори Г.Р.Шукурованинг ахбороти.\n5. Университетда меҳнатни муҳофаза қилиш бўйича олиб борилаётган ишлар тўғрисида.\nФуқаро ва меҳнат муҳофазаси бўлими бошлиғи Б.Қиличевнинг ахбороти.\n6. Ҳар хил масалалар:\n1). Кафедралардаги лавозимларга танлов ўтказиш.\n2. Талаба-ўқувчилар ўртасида ҳуқуқбузарлик ва жиноятчиликнинг олдини олиш ва университет ёшлари орасида бу борада олиб борилаётган профилактик чора-тадбирлар тўғрисида.\n“Ёшлар иттифоқи” университет\nбошланғич ташкилоти раиси Ш.Умирбоеванинг ҳисоботи.\n3. Ўзбекистон Республикаси Президенти Ўзбекистон Республикаси Президенти Шавкат Мирзиёевнинг 2020 йил 25 январдаги Олий Мажлисга Мурожаатномасида олий ва ўрта махсус таълимни ривожлантириш бўйича келиб чиқадиган вазифалар бўйича 2020/2021 ўқув йилининг якуни ва 2021/2022 ўқув йилида университет олдида турган долзарб вазифалар.\nп.ф.д. Б.Қулматовнинг ҳисоботи.\n4. Инглиз тили 1-факультетида таълим сифати ва олиб борилаётган ўқув, илмий-услубий, маънавий-маърифий ишлар тўғрисида.\nКомиссия раиси маълумотномаси ва\nфакультет декани, доц. А.Юлдашевнинг\n5. Республика талабалар фан олимпиадасига тайёргарлик тўғрисида.\nпроректор, проф. Г.Х.Боқиеванинг\n2. Инглиз тили 2-факультетида таълим сифати ва олиб борилаётган ўқув, илмий-методик ва маънавий-маърифий ишлар тўғрисида.\nКомиссия раиси маълумоти ва факультет декани, доц. Т.Мадрахимовнинг ҳисоботи.\n3. Педагогика ва психология кафедрасида таълим сифати ва олиб борилаётган ўқув, илмий-услубий, маънавий-маърифий ишлар тўғрисида.\nКомиссия раиси маълумотномаси ва кафедра\nмудири, доц. Д.У.Джураевнинг ҳисоботи.\n4. Университет магистратура бўлимининг 2020/2021 ўқув йилидаги фаолияти тўғрисида.\nф.ф.д., доц. Н.Джусуповнинг ҳисоботи.\n5. ЎзДЖТУда жисмоний ва юридик шахсларнинг мурожаатлари билан ишлаш ҳамда ижро интизомига риоя қилиниши ҳолати тўғрисида.\nМасъул, жисмоний ва юридик шахсларнинг мурожаатлари билан ишлаш бўйича инспектор Г.Қосимшайхованинг ҳисоботи.\n5. Ҳар хил масалалар:\n2021 й. ДЕКАБРЬ\n2. “Таълим-тарбия тизимини янада такомиллаштиришга оид қўшимча чора-тадбирлар тўгрисида” 2020 йил 6 ноябрдаги ПҚ-4884-сон қарори университетда бажарилиши ва ташкилий ишлар тўғрисида.\n3. 2021/2022 ўқув йили бакалаврлар ва магистрантлар қабулининг якуни тўғрисида.\nМасъул котиб З.Абдусамадовнинг ҳисоботи.\n4. 2021-2022 ўқув йилида Ўзбекистон давлат жаҳон тиллари университетида бажарилаётган маҳаллий ва ҳалқаро лойиҳалар тўғрисида.\nИлмий ишлар ва инновациялар бўйича проректор, проф. Г.Х.Боқиеванинг, халқаро ҳамкорлик бўйича проректор\n5. 2020/2021 ўқув йили битирувчи мутахассисларнинг ишга жойлашганлик ҳолати тўғрисида.\nБуюртмалар портфелини шакллантириш, битирувчиларни ишга тақсимлаш ва мониторинг бўлими бошлиғи С.Атаханованинг ахбороти.\n6. Ўзбекистон Республикаси Қуролли Кучлар Академияси тиллар кафедрасида олиб борилаётган ўқув, ўқув-услубий ишлар ҳақида.\nКомиссия раиси маълумоти, Ўз.РҚКА чет тиллар кафедраси мудири ўринбосари, доцент Ш.Э.Икрамовнинг ҳисоботи.\n7. Халқаро алоқалар бўлимининг 2022 йили иш режаси тасдиғи.\n8. Кенгаш қарорларининг бажарилиши тўғрисида.\nИлмий котиб Л.Абидованинг ҳисоботи.\n9. Ҳар хил масалалар:\n2022 й. ЯНВАРЬ\n1. Ўзбекистон Республикаси Президенти Фармойишлари, Вазирлар Маҳкамаси, Олий ва ўрта махсус таълим вазирлигининг қарор ва буйруқлари асосида университет олдида турган долзарб вазифалар.\nРектор в.б. У.Азизовнинг ахбороти.\n2. 2020 йил 29 октябрдаги ПФ-6097-сон “Илм-фанни 2030 йилгача ривожлантириш концепциясини тасдиқлаш тўгрисида”ги Фармони бўйича университетда олиб борилаётган илмий-тадқиқот ишларининг 2021 йилги якуни ва 2022 йил режасининг тасдиғи.\nИлмий ишлар ва инновациялар бўйича проректор, проф. Г.Х.Боқиеванинг ҳисоботи.\n3. Молия ва иқтисод бўлимининг олиб бораётган ишлари ҳамда ички ва ташқи инвестициялар тўғрисида.\nМолия ва иқтисодиёт ишлари бўйича бўйича проректор, доц. С.О.Абдуллаевнинг ҳисоботи.\n4. ЎзДЖТУ таълим жараёнининг ўқув адабиётлари билан таъминланганлиги, шунингдек, инновацион таълим технологияларини қўллашга асосланган ўқув-услубий мажмуаларни тайёрлаш ва нашр этиш тўғрисида.\nдоц. Ў.Яриевнинг ахбороти.\n5. Университетнинг 2021 йил молиявий фаолияти якунлари ҳамда 2022 йилдаги вазифалари тўғрисида.\nУниверситет бош ҳисобчиси\n6. Университет АРМларининг ўқув адабиётлар билан таъминланиши ва электрон кутубхоналари фаолияти тўғрисида.\nАРМ директори С.Қаюмованинг\n7. 2021 йил давомидаги хорижий мамлакатлар билан ҳамкорлик, чет давлатлар таълим муассасалари билан илмий алоқалар ва унинг натижалари тўғрисида.\nХалқаро ҳамкорлик бўйича проректор А.Абиджановнинг ҳисоботи.\n8. Республика талабалар фан олимпиадасига тайёргарлик тўғрисида.\nбўйича проректор, проф. Г.Х.Боқиеванинг\n2022 й. ФЕВРАЛЬ\n2. 2021 йилда шартномали муносабатлардан келиб чиқадиган низолар бўйича судларда даво ишларида иштирок этиш тўғрисида.\nУниверситет ҳуқуқшуноси Ф.Мирзаевнинг\n3. 2020/2021 ўқув йилида талабалар билан олиб борилган маънавий-маърифий ишлар ҳолати, “2021 йил - Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастурида университетнинг ёшларга оид давлат сиёсатини амалга оширишда самарали фаолиятини ташкил этиш бўйича амалга оширилаётган ишлар тўғрисида.\nЁшлар билан ишлаш бўйича прорек Chop etish


С.Мамиров tagged posts\nНакануне весеннего праздника пробуждения природы Нооруз территориальный молодежный совет № 3 «Сулейман Тоо» объявил о проведении конкурса между учащимися 6 школ Оша. Тема конкурса «Мы всегда дружны», которая посвящается национальностям, живущие в нашем регионе.\nЁшларнинг келажакдаги орзуси\n21 аср ёшлари кўпинча келажакда медик, юрист, журналист, программачи ва бошқа орзулар қилмоқдалар. Бундан биз тушинамизки, ёшлар билим томон интилмоқдалар. “Бугунги ёшлар эртанги келажак”, деб бекор айтмасалар керак. Биз ўз Ватанимизга фойдали касб-хунарларни эгалласак жонажон Қирғизстонимиз ва кундан–кун гўзаллашиб бораётган шаҳримиз чиройли ва бой мамлакатлардан бўлишига ишончимиз комил. Албатта ҳар бир инсоннинг келажакдаги ўз орзуси бўлади. Кўплар қатори менинг ҳам келажакдаги орзуим бор. Мен келажакда юрист ва журналист бўлгим келади...\nГулларнинг инсонга фойдаси\nСреда Февраль 27th, 2013, Posted in Танаффус, ЎЗБЕКЧА Нет комментариев.\nДунёда хилма хил гуллар бор. Уларнинг одамга фойдали ва фойдасизлари ҳам бор. Ўш шахримизда 300дан ортиқ гулларнинг турлари бор.\nҲозирги ёшлар кўпроқ атир гулни танламоқдалар. Қизил рангли атир гули севгини билдиради, оқ ранглиси дўстлик, сариқ рангли атир гул эса ажралишни билдиради.\n«Юртим тароватин куйлайман»\n11 февраль куни В. И. Ленин номли № 10 мактабда “Юртим тароватин куйлайман”, номли очиқ дарси бўлиб ўтди. Очиқ дарсни 9 ”В” синф ўқувчилари мактаб жамоасига қўйиб бердилар. Бу тадбир Ватанни севиш ва уни кўз корачиғидек асраш хақида шеър ва кўшиклар билан давом этди. Жонажон Кирғизстонимизни мустақил давлат бўлишига ўз хиссаларини қўшган Олай маликаси Қурвонжон додҳо ҳақида ва яна қирғизим деб жон куйдирган Манас ота хақида ўқувчилар шеър ва қўшиқлар ижро этдилар.\nВа яна бир қаторда Ватанимизни тинчлиги учун ўз йигитлик бурчини Армия сафида бажараётган акаларимизга ўз табригимизни етказган ҳолда, ота-онасини бағрига эсон-омон қайтишларига тилакдошмиз. Ватанимизнинг тинчлиги сизларнинг қўлингизда...


23 ноябрь куни Тошкент Давлат иқтисодиёт университетида Scopus илмий-таҳлилий маълумотлар базаси версиясига кўра, Ўзбекистон олимларини тақдирлашга бағишланган тантанали маросим бўлиб ўтади. Тадбир Олий ва ўрта махсус таълим вазирлиги томонидан Нидерландиянинг Elsevier компанияси билан ҳамкорликда ташкиллаштирилган.\nБош вазир ўринбосари Азиз Абдуҳакимовнинг KUN.UZ мухбирига маълум қилишича, мазкур тадбир Ўзбекистоннинг Марказий Осиё таълим хабига айланиши томон қўйилган навбатдаги қадамдир.\n“Ушбу тадбир Ўзбекистонни Марказий Осиёдаги таълим хабига айлантириш сари қўйилган навбатдаги муҳим қадам ҳисобланади. Илк форум давомида Scopus тизими бўйича энг юқори кўрсаткичларни қайд этган олим ва педагогларимиз тақдирланади. Шу ўринда таъкидлаш лозимки, QS ва Times Higher Education каби жаҳон тан олган рейтинг агентликлари айнан Scopus маълумотларидан фойдаланади. Шу нуқтаи назардан, биз Ўзбекистоннинг олий таълим муассасалари QS’нинг энг яхши ТОП-500 университети рўйхатига кириш имконига эга бўлиши устида иш олиб боряпмиз, бу йўналишда зарур ҳамкорлик алоқалари йўлга қўйилган бўлиб, келажакда улар янада ривожлантирилади”, - дейди Абдуҳакимов.\nТантанали маросимда республика вазирлик ва идоралар вакиллари, шунингдек QS ва Times Higher Education каби етакчи рейтинг агентликлари директорлари, 5-100 лойиҳавий офис раҳбари Надежда Плохина, Elsevier компанияси раҳбарияти ҳамда ОТМларнинг ректор ва проректорлари иштироки кутилмоқда.\nТадбир давомида олимлар учун мақолалар ёзиш, илмий журналлар индексацияси ва халқаро рейтингларга кириш методологиясини ўргатишга оид маҳорат дарсларини ўз ичига олган Биринчи илмий форум ўтказилиши режалаштирилмоқда.\nТаъкидлаш жоизки, 2018 йилнинг 23 мартида Олий ва ўрта махсус таълим вазирлиги ва Elsevier компанияси ўртасида «Илм-фан-2020» миллий стратегик шартномаси имзоланган. Мазкур келишув Ўзбекистондаги олий таълим муассасаларининг илмий салоҳиятини оширишга ҳамда уларнинг жаҳоннинг етакчи рейтинг агентликлари томонидан эътироф этилишига йўналтирилган.\n“SCOPUS AWARD-2018” тақдирланганлар:\n“Researcher of the Year” («Йил олими») номинацияси – Дилшод Тўлаганов (Тошкент шаҳридаги Турин политехника университети), Темурбек Усмонов, Бобомурод Аҳмедов (Ўзбекистон Фанлар академияси);\n“High Performance award” (Энг сермаҳсул ОТМ) номинацияси – Ўзбекистон Миллий университети;\n“Outstanding Research Impact Award” (Тадқиқотларда эришган улкан натижаси учун) номинацияси – Ўзбекистон Фанлар академияси;\n“Growth of the Year” (Йилнинг энг муваффаққиятга эришган ОТМ) номинацияси – Тошкент педиатрия тиббиёт институти;\n“Breakthrough of the Year” (Йил кашфиёти) номинацияси – Тошкент ирригация ва қишлоқ хўжалигини механизациялаш муҳандислари институти;\n“Library of the Year” (Йил кутубхонаси) номинацияси – Самарқанд давлат университети;\n“Contribution to Science” (Илм ривожига қўшган ҳиссаси учун) номинацияси – Тошкент давлат иқтисодиёт университети;\n“Энг ёш олим” номинацияси – Мираббаос Хўжамбердиев;\n“Women in Science” (Йил олимаси) номинацияси – Шахло Турдиқулова.